text:
Charles Darwin
Charles Robert Darwin (12 di Fevrâr 1809 – 19 di Avrîl 1882) al è stât un naturalist e gjeolic inglês, ch'al è diventât famôs par la sô contribuzion a la teorìe da l'evoluzion. Darwin, int un articul šientific cun Alfred Russel Wallace, al à stabilît che dutis lis specis vivent vignin di un antenât comun, e che il procès evolutîf che lui al à clamât selezion naturâl risulte int'un scheme ramificât di evoluzion, dulà che la lote pe sorevivence al à un efiet compagn de selezion artifiziâl ch'al compîsi intal selezion gjenealogjiche pal arlevament.
In 1859, Darwin al à publicât la sô teorìe da l'evoluzion intal so libri "On the Origin of Species" ("La origjin des specie"), cun provis convincente. Dentri dei agns 1870, la comunitât šientifiche e la pluritât de la int al veve acetât l'evoluzion tant che un fat di veretât. Dut câs, tante int vevin miôr altris esplicazionis, e dome cun le vignude de le moderne sintesi che un ampli consens si è svilupade dentri dei agns 1950, dulà che la selezion naturâl al è ricognossûte come la fonde mecanisim da l'evoluzion. Int une forme modificâte, la šientific discuvierte di Darwin al è la teorìe unificâte de le siencis biologjiches, e al espliche la diversitât de la vite.


c: text/html

text:
La gnove clime politiche che si respire
intal Paîs Basc dopo de fin de lote armade decidude di ETA e oblee dutis lis
fuarcis politichis a fâ indenant des propuestis par superâ lis causis che a àn
puartât al conflit e i siei efiets su la societât basche. Par chest e jere
gruesse la spiete pes declarazions che il lehendakari, o sei il president dal
guvier de Comunitât Autonome Basche, il socialist Patxi López, al varès fat ai
8 di Març denant dal Parlament de Comunitât. Ae fin dal so intervent però, la
plui part des reazions e je stade di delusion.
I unics a judicâ in maniere
positive l’intervent di López a son stâts i parlamentârs dal so partît. La
diestre spagnoliste lu à invezit criticât par chês che, a so parê, a jerin
vierziduris fatis aes posizions dal nazionalisim basc. Vierziduris che però,
framieç dai partîts nazionalitaris, nissun al à viodût. Cun di fat, il
lehendakari al à dite di no a dutis lis propuestis fatis indenant ai 26 di
Fevrâr dai rapresentants dal front nazionalitari (çampe indipendentiste basche,
Eusko Alkartasuna, Aralar, Alternatiba, LAB e altris sogjets): no, duncje, a di
une comission che e lavori par recuperâ la veretât storiche dal conflit; no al
superament de logjiche dai sconfits e dai vincidôrs par rivâ a di une
riconciliazion vere; no a di une taule di confront tra dutis lis fuarcis
politichis baschis par cjatâ un troi in comun par superâ i efiets dal conflit.
Fintremai su la cuistion dai presonîrs bascs, Patxi López al somee vê fat dai
pas indaûr rispiet aes posizions pandudis cualchi timp indaûr. Lis responsabilitâts
dal conflit e lis violencis a son stadis po butadis dutis su ETA, cence nancje
calcolâ lis violencis rivadis de bande dal stât, sei prime che dopo de fin dal
franchisim. Critichis duris al so intervent a son duncje rivadis di partîts
tant che PNV (Partido Nacionalista Vasco), Aralar e Ezker Anitza. Denant de
posizion mostrade dal lehendakari, plui di cualchidun i à domandât di dimetisi
par podê tornâ a votâ. A justificâ cheste domande al è ancje il fat che
l’esecutîf cumò in cjarie – un guvier di minorance, formât dai socialiscj cu la
poie esterne dai popolârs – al à podût nassi dome par vie de esclusion des
elezions de çampe indipendentiste basche e che lis ultimis elezions politichis
(cui sucès di Bildu e Amaiur) a àn mostrât a clâr che la maiorance dai eletôrs
bascs e je su posizions diviersis rispiet a chês rapresentadis di Patxi López.
Font: Gara, 09/03/12

robotstxt: allowed

filter: keep


text:
Il
prin di Març lis autoritâts serbis a àn tornât indaûr i 100 mil
tescj scolastics rivâts dal Cossovo pes scuelis primariis dal
teritori di Preševo / Presheva e Bujanovac là che a vivin
comunitâts di lenghe albanese. I libris, che par cuasi sîs mês a
son restâts blocâts inte dogane di Preševo, a jerin stâts
regalâts des autoritâts cossovanis dopo che un acuardi tra i doi
guviers al permeteve ae minorance albanese in Serbie e a chê serbe
in Cossovo di doprâ libris di test mandâts des lôr comunitâts
nazionâls di riferiment. Se l’esecutîf di Pristina al pretint il
rispiet dal acuardi, chel di Belgrât al fâs savê che nissun
citadin serp al doprarà tescj là che si fevele dal Cossovo tant che
di un stât indipendent o che a piturin di erois i milizians dal UÇK.
E intant che il scuintri diplomatic al va indenant, lis scuelis de
aree serbe a maiorance albanese a segnalin di no vê avonde libris e
ancje chei no inzornâts al pont che si met a risi il percors
educatîf dai fruts.
Font:
Balkan Insight,
02/03/16


text:
Almancul
une scuele cun insegnament imersîf dal cors par ogni dipartiment de
isule. Al è ce che al domande il coletîf Parlemu Corsu che par
sburtâ cheste domande e à inmaneât par sabide ai 2 di Jugn un
incuintri a Savaghju cu la partecipazion di delegâts che a rivin di
altris comunitâts minorizadis dal stât francês (alsazians, bascs,
bretons, catalans e ocitans) dulà che si àn za esemplis di scuelis
a imersion inte lenghe proprie di chei teritoris. Pal puartevôs dal
coletîf, Migheli Leccia, chê di Parlemu Corsu no je une utopie, ma
une propueste concrete che e judarà i fruts a saltâ fûr des
logjichis dal monolinguisim.
Font:
Alta Frequenza, 16/05/12


text:
Finance
La finance e je che part dai studis di economie che e viôt il mût in cui lis impresis, i oms ugnui o i stâts a metin adun, a dan fûr e a doprin lis risorsis finanziariis.
Ogni entitât economiche e à un insiemit di ativitâts e di passivitâts che però podaran vê la lôr manifestazion numeriche plui indenant. La finance e à di aministrâ lis jentradis e lis jessudis di monede, ven a stâi il moment in cui si varà la manifestazion numeriche.
Un disecuilibri passîf des financis al fâs in mût che si vedi di indebitâsi par vê i bêçs par podè fâ i paiaments e i debits a àn un cost di interès.
Un disecuilibri atîf al fas nassi il probleme di studiâ cemût impleâ in mût convenient i bêçs che si àn in plui. Si varà di sielzi une alternative tignint cont sei dal vuadagn pussibil sei dal risi che si larà incuintri.
Cu la peraule finance si intindin variis robis, par esempli:
- La finance personâl, ven a stâi l'insiemit e la gjestion dai debits e dai credits des personis ugnulis.
- La finance aziendâl, ven a stâi cemût che lis impresis a metin adun e a doprin lis risorsis finanziaris.
- La finance publiche o ben la sience des financis, che e studie il mût in cui il stât al à di procurâsi e di doprà i bêçs.
Un altri cjamp di studi de finance al è il marcjât finanziari dulà che un al pues investî i bêçs che al à in plui cjapant un interès, cun i soi bêçs il sisteme al finanziarà lis ativitâts economichis.


text:
Tra
lis novitâts puartadis de coalizion nazionalitarie che e à cjapât
il puest de diestre spagnoliste intal guvier de Navare si cjatin
ancje i finanziaments pal insegnament de lenghe basche
(euskaldunizazion) ai adults. Ai 11 di Novembar, di fat, al è stât
publicât il bant che al assegne passe 130 mil euros pai cors
invernâi. Al jere dal 2012 che il guvier de Navare al veve smetût
di assegnâ fonts par chestis ativitâts. L’insegnament dal euskara
pai adults par solit al ven puartât indenant di entitâts tant che
euskaltegis
o gau-eskolas
che a àn cheste ativitât come fin principâl.
Font:
Diario de Navarra,
11/11/15


text:
Ancje il
guvier scozês al à decidût di contribuî al progjet dal dizionari
gaelic in rêt (Faclair na Gaidhlig) svilupât dal centri nazionâl
pe lenghe e pe culture gaeliche Sabhal Mor Ostaig, adun cu lis
universitâts des Highlands e des isulis / Gàidhealtachd agus nan
Eilean, di Aberdeen / Obar Dheathain, Edimburc, Glasgow / Glaschu e
Strathclyde / Srath Chluaidh. Il progjet al è tacât ancjemò dîs
agns indaûr in gracie de poie di diviers sogjets publics, tant che
l’Ufici pe lenghe gaeliche (Bord na Gaidhlig), e al à za metût
dongje un archivi digjitâl che al cjape dentri 30 milions di
peraulis che a coventin di fonde pal svilup dal dizionari. L’obietîf
al è chel di rivâ a di un dizionari cun passe 100 mil jentradis che
a permetin di cognossi ancje la struture, lis variazions des peraulis
e il lôr ûs intal fevelât, te leterature e te toponomastiche; un
lavôr in stât di confrontâsi duncje cun ce che di miôr al è ta
chest cjamp tant che l’Oxford English Dictionary. Par sveltî il
lavôr, che in ogni câs al varà bisugne di agns par jessi
completât, il guvier scozês al à decidût di invistî su la opare
doi milions di sterlinis.
Font:
BBC, 26/07/13; Herald Scotland, 26/07/13


text:
Il Consei comunâl di Glasgow / Glaschu al à presentât il so plan trienâl par promovi l’ûs de lenghe gaeliche scozese in citât. Tra i prins ponts in program si à la vierzidure di une seconde scuele gaeliche e un ûs plui slargjât de lenghe sei inte segnaletiche, sei intes comunicazions uficiâls dal comun. La conseire comunâl Aileen Colleran (laburiste) e à spiegât che tal zîr di pôcs agns la presince dal gaelic in citât e sarà simpri plui marcade: si le viodarà scrite pes stradis, sui edificis e intes buteghis, si le sintarà a fevelâ tes scuelis, tai mieçs di comunicazion e par strade. Il plan imbastît dal comun al è stât preseât dal Bord na Gaidhlig, l’organisim di riferiment de politiche linguistiche pal gaelic, che al à ancje ricuardât la posizion centrâl che la citât di Glasgow e à pai scozês che a fevelin par gaelic al pont di jessi ancje clamade Baile Mor nan Gaidheal, ven a dî la Grande Citât dai Gaelics.
Font: BBC, 06/04/10


text:
Daspò di agns di tire e mole, cun Fevrâr, il Parlament britanic al trasferìs ae Assemblee nazionâl galese lis competencis legjislativis sul galês. Cun chest passaç, cognossût tant che ordin di competence legjislative (LCO) su la lenghe galese, il guvier locâl o singui membris de Assemblee nazionâl a podaran presentâ des leçs – clamadis misuris – par poiâ e par promovi la lenghe galese. Tra lis novitâts che il guvier locâl al à bielzà anticipât, si varà ancje la nomine di un comissari pe lenghe galese che al varà la incarghe di controlâ il rispiet dai proviodiments su la lenghe - ancje par chel che si riferìs a ciertis compagniis privadis che a davuelzin ativitâts di interès public (telecomunicazions, traspuarts e v.i.) - e di intervignî in difese dai dirits linguistics dai citadins. Cheste gnove figure, duncje, e cjaparà sù ancje diviersis des competencis che cumò a son tes mans dal Ufici pe lenghe galese. Propit a chest proposit, di plui bandis, al è rivât l'invît a no dispierdi il grues patrimoni di esperiencis e di competencis che l'Ufici al à metût adun intai agns.
Font: BBC, 04/02/10


text:
lunedì 28 aprile 2014
domenica 27 aprile 2014
Lenghe furlane e Puruz myo
Un dai prins documents par furlan:
Piruz myo doz inculurît
quant jo cj viot dut stoi ardît.
Per vo mi ven tant ardiment
e si furz soi di grant vigor
ch'jo no crot fa dipartiment
mai dal to doz lial amor
par manazo ni par timor,
sì cu nul si meto a strît.
Piruç myo doç inculurît
quant jo cj viot dut stoi ardît.
Ogn'om mostri vojo scuro,
ch'jo no intint mai di lassâ
di pàssaris per pavuro
lu panì pur semenâ,
ma plui cu mai intint amâ
acujê ch'ai simpri sirvît.
Piruç myo doç inculurît
quant jo cj viot dut stoi ardît.
Perzò, dumlo bielo e zintîl,
quantunch'jo puès, vus vuei prejâ
vô no sajês d'anim tant vîl
di mai volêmi bandonâ
par det d'algun malâs bosà
cu à simpri-ni-mai mintît.
Piruç myo doç inculurît
quant jo cj viot dut stoi ardit.
Cjanzunito, va cun Djò
achello dumlo saludant
di cui fidêl soi sirvidè
e so celât sarai amant;
a mil mil agn, s'jo vivès tant,
al so amôr sì soi unît.
Piruç myo doç inculurît
quant jo cj viot dut stoi ardît.
Gjavât di "La flôr" di Dino Virgili
Savê il furlan par imparâ l'inglês:
Pubblicato da Lorele a 11:33 21 commenti:
giovedì 24 aprile 2014
Classis tiercis
Viôt chi la classifiche gjenerâl
di chei che a àn partecipât e vinçût
il zûc dal A&T2000 "Per l'ambiente tutti presenti":
Pubblicato da Lorele a 09:02 Nessun commento:
venerdì 4 aprile 2014
Iscriviti a: Post (Atom)


text:
04 mar 2010
Fiêre dal libri / Fiera del libro a Bruxelles
Le fiêre dai libris a scomence vuê a Bruxelles e a é une des plui impuartantis d'Europe cun 70.000 visitadôrs in 5 dîs.
A si cjate tal vecjo palaç de duane che, viodêt vuâltris, al é stât fat su dae famee ben cognossude in Friûl e soredut a Duino: Thurn und Taxis che a bruxelles a é stade ribateade
Tour et Taxis. Ducj i editôrs plui impuartants d'europe e i scritôrs che van di mode a saran lí.
Ancje Dargaud e Kana che jenfri i 50 best sellers di l'an passât tai fumuts, an d'an placâts 16. Se o leéis o se o scrivêis, se o disegnais fumuts o publicais, al é di bon ton di fâ une scjampade. Al sarà viert fint lunis di sere. Si cjape l'aereo a Ronchi o ben a Trevîs o a Bergamo ma ancjemó miôr a Milan.
Si apre oggi la fiera del libro di Bruxelles che é una delle fiere più importanti d'Europa per certe edizioni come i fumetti. Ci saranno naturalmente i grandi dell'edizione e gli scrittori per fare "les dedicaces" rituali. Si prende l'aereo a Ronchi o Treviso, a Bergamo o Milano. Entrata 7€ fino a lunedí sera. Attesi 70.000 visitatori.
Scrit dal Mario Sommarti A l'ore juste: 12:40
Etichetât: Lant singarant, Libris, Scûps
Nessun commento:
Iscriviti a: Commenti sul post (Atom)


text:
14 feb 2009
Valentins dal dí dopo
Doi valentins (murôs) e an festegjât le san Valentin e a son lí ch'a si bussin sù le puarte di cjase. Lui al é furlan e jê a é polache. Come trê copiis sù dîs, a si son cjatâts sù internet. Al é da un piès che la Ewa e l'Aldo a son insiemit e cuissà, forsit pe prossime fieste i doi valentins a si maridaràn insiemit...A sperin dutcâs ch'a maridaran insiemit ancje se cumò, cuant ch'a son sù internet a van ognun par lôr cont.
Lis primis peraulis che le polache e à imparât par furlan, ce djaul puedie jessi? Us lassi indovinâ...
Frice e mandi. l'Aldo al mi à dite che ogni vôlte ch'a i faseve le domande in effe jê a i dave le rispueste in emme. Ma vuê, dopo tant timp, e àn convignût di un modus vivendi indulà che l'Aldo al é dut content di vê cjatât le buine maniêre di fâ e di dî. Finît le frice. Dismenteade. Soterade. Chiste peraulate a é masse volgâr. Masse impersonâl, masse comun, dissal.
Comun? Apont, s'a é di ducj a no é di nissun. Cumó al sà che chê di Ewa a no si puès clamâ che Evita e che chê di chês âltris fricis a son lis Mariutis par dutis lis Mariis, lis rosutis par dutis lis Rôsis, Lis Svualdutis pes Svualdis e vie, vie. Ma nol à dite a Ewa.
Dut aí? Ce îsal ch'al à imparât in polac?
Po ben, cumò al sà che il so Aldontko al ûl dî il so Alduti e che il tonin dal Toni o il bepin dal Bepi a puedin clamâsi ce che an voe, tant, une vôlte ch'al à presentât
il sô Alduti ae Evita (introduced in inglês) al sà simpri ce ch'a i reste da fâ e no i interssse nujâltri.
Se la Ewa a i dîs al telefonin che a i scote le Evite, ch'a à fan, ch'a i sbisie o ch'a i domande cemût ch'al và il so Alduti al sà subite ch'al é masse tart par fâ lis presentazions e al cor vie zence dâ spiegazions a di nissun. I amîs ch'a àn simpri crodût che le lenghe polache a é masse dificil da imparâ par cirî di capî a restin al bar. Ce drinkistu tu? Al domande un a chel âltri.
Traduzione lunedi con un'altro computer.-)
Scrit dal Mario Sommarti A l'ore juste: 14:42
Etichetât: Frice, Jaiadis, Storiutis/storiette
Nessun commento:
Iscriviti a: Commenti sul post (Atom)


text:
Daspò di 32 dîs di siopar de fam, la ativiste saharawi pai dirits umans Aminatu Haidar e à podût tornâ a cjase sô, inte citât di El-Aaiún, cence condizions. Ai 13 di Novembar, intant che e tornave dai Stâts Unîts, la femine e jere stade blocade des autoritâts marochinis intal aeropuart de capitâl saharawi e, daspò che i jere stât secuestrât il passepuart, e jere stade imbarcjade a fuarce suntun avion par Lanzarote, intes isulis Canariis. Achì, lis autoritâts spagnolis, prime le vevin obleade a passâ la frontiere e po i vevin impedît di tornâ a imbarcjâsi parcè che no veve il passepuart. Dut câs, Aminatu Haidar no si à fate spaurî e par podê tornâ a cjase sô e à inviât un siopar de fam denunciant il compuartament des autoritâts marochinis e di chês spagnolis. Pes autoritâts marochinis la decision di fâle tornâ a cjase e je stade cjapade dome par resons umanitariis, ma pe comunitât saharawi e je stade une vitorie impuartante. Il câs di Aminatu Haidar e à tornât a puartâ la cuestion saharawi ae atenzion internazionâl, creant no pôcs problemis al Maroc che di passe trente agns al ocupe in maniere ilegâl il Sahara Ocidentâl e che al va dilunc a reprimi cun violence la resistence saharawi. I ultins episodis di violence si àn vûts propit cuant che Aminatu Haidar e je rivade a El-Aaiún: cun di fat, la polizie e à reprimût cun fuarce lis manifestazions di fieste dai saharawi che a jerin lâts in strade par saludâ la militante tornade a cjase.
Font: Ambassade RASD Rome - ANSPS, 18/12/09; Gara, 18/12/09


text:
Lis 21
universitâts logadis intes tieris di lenghe catalane (Catalogne,
Paîs Valenzian, Baleârs, Andorra, Catalogne dal Nord, Alguer) a àn
dât fûr un comunicât unitari in difese de lenghe là che a
domandin che il catalan, che al è un patrimoni che al parten a ducj,
al sedi lassât fûr dai “taticisims politics” dai partîts. I
câs a son cetancj, si va de modifiche de leç pe funzion publiche
intes Baleârs che e penalize il catalan ae sentence dal tribunâl
suprem spagnûl che e impon il castilian tant che lenghe veicolâr in
Catalogne, fintremai al dinei dal stes non di catalan pe lenghe
fevelade inte fasse orientâl dal Aragon (la Franja). I retôrs des
universitâts firmatariis a disin che intai ultins agns il catalan al
à patît une ondade di atacs sei sul front politic che juridic che a
àn indebolît il cuadri legâl di protezion de lenghe, e a invidin
dutis lis istituzions a rispietâ il catalan e i dirits des personis
che lu fevelin.
Font:
ABC, 19/07/12


text:
Paîs Catalans: in miârs a Alacant pe libertât di espression
Si calcole che a fossin passe vincj mil i manifestants che a àn sfilât pes stradis di Alacant / Alicante, par domandâ la libertât di espression menaçade dal bloc de emitente catalane TV3 e par memoreâ la ocupazion borboniche dal Paîs Valenzian dai 25 di Avrîl dal 1707. Intant de manifestazion si à ricuardât ancje altris doi episodis storics, ven a dî il bombardament franchist de citât tal 1938 che al veve causât plui di tresinte muarts e il sassinament di un zovin militant catalanist tal 1977. Ae iniziative a àn aderît diviersis associazions culturâls, organizazions sindacâls e sociâls, e i partîts catalaniscj e di çampe.


text:
Romanie: trê ongjarês elets tal Parlament european
A son trê i membris de minorance ongjarese in Romanie che a son stâts elets intal Parlament european intant des elezions che si son davueltis ai 27 di Novembar. Doi di lôr, Gyorgy Frunda e Csaba Sogor, a partegnin al moviment di riferiment de minorance ongjarese de Transilvanie, ven a dî la Union Democratiche dai Ongjarês de Romanie, che tes elezions e à cjapât il 5,52% des preferencis. Il tierç, invezit, al è il candidât indipendent László Tokés, che al à cjapât il 3,44% dai vôts e al à passât cussì il bloc al 2,83% fissât de leç eletorâl rumene pai candidâts indipendents. La rapresentance ongjarese tal Parlament di Strasburc e reste, duncje, compagne come numars, me e mude come composizion. Cun di fat, prime i trê deputâts a jerin ducj de Union Democratiche dai Ongjarês de Romanie. Il sucès di Tokés e il fat che in diviersis circoscrizions al vedi cjapât plui vôts che no i candidâts de Union, al à dât une scjassade no di pôc dentri dal moviment e al à puartât aes dimissions di plui di un dirigjent dal partît. La elezion di Tokés e je rivade ancje in gracie de poie di ciertis organizazions, tant che il Consei Nazionâl de Contee Szeckler, che no condividin ad in plen lis posizions de Union e che a domandin plui autonomie pes trê conteis che a formin la regjon storiche Szeckler. Si trate di une aree là che i ongjarês a marchin une cierte autonomie storiche e culturâl rispiet a chei altris membris de minorance ongjarese in Transilvanie.
[Font: Mon Divers, 28/11/2007; divers.ro, 03-13/12/2007]


text:
28 luglio 2007
Il Gjal ti mostre la Lenghe
Vuê al tache il Festival di Maian: inaugurazion aes 18.00 in place!
O aprofiti par fâ cualchi ringraziament:
a Daniele Stefanutti e a Marco Serafini che a àn decidût e mi àn domandât di preparâ un "spazi dedicât" par promovi l'ûs de lenghe furlane dentri de Mostre dal Festival, là sù des scuelis: o vin preparât une zone specifiche cul jutori di Regjon-Silce, Arlef, Provincie di Udin, Universitât dal Friûl-Cirf, CFL2000, Aziendis Sanitariis 4 e 5, Comun di Tavagnà, La Patrie dal Friûl, Glesie Furlane, Societât Filologjiche Furlane, Istitût Ladin Furlan "pre Checo Placerean", La Grame, Il Tomât di Buie, I colonos, Friulpoint, ILFurlanist, Fantats Furlans, Union Scritôrs Furlans, Radio Onde Furlane, Il Friuli, La Vita Cattolica, Radio Spazio, Il Diari, il Comitât 482, Roberto Ongaro, Dree Venier, Sandri Di Suald (Adsglen) e a mê sûr Sonia che mi à dât une man tal alestiment.
O ringrazii ducj chei che mi àn dade une man cu la lôr adesion.
Mi displâs che il Comun di Maian nol sedi presint ta chest spazi cul so sportel pe lenghe furlane: dut câs o podês cjatâlu intal pont informâtîf de aministrazion comunâl.
Par vignî a viodi, o vês di jentrâ in mostre, lâ a drete, fâ lis scjalis e o sês rivâts.
Us spieti ducj!
O aprofiti par fâ cualchi ringraziament:
a Daniele Stefanutti e a Marco Serafini che a àn decidût e mi àn domandât di preparâ un "spazi dedicât" par promovi l'ûs de lenghe furlane dentri de Mostre dal Festival, là sù des scuelis: o vin preparât une zone specifiche cul jutori di Regjon-Silce, Arlef, Provincie di Udin, Universitât dal Friûl-Cirf, CFL2000, Aziendis Sanitariis 4 e 5, Comun di Tavagnà, La Patrie dal Friûl, Glesie Furlane, Societât Filologjiche Furlane, Istitût Ladin Furlan "pre Checo Placerean", La Grame, Il Tomât di Buie, I colonos, Friulpoint, ILFurlanist, Fantats Furlans, Union Scritôrs Furlans, Radio Onde Furlane, Il Friuli, La Vita Cattolica, Radio Spazio, Il Diari, il Comitât 482, Roberto Ongaro, Dree Venier, Sandri Di Suald (Adsglen) e a mê sûr Sonia che mi à dât une man tal alestiment.
O ringrazii ducj chei che mi àn dade une man cu la lôr adesion.
Mi displâs che il Comun di Maian nol sedi presint ta chest spazi cul so sportel pe lenghe furlane: dut câs o podês cjatâlu intal pont informâtîf de aministrazion comunâl.
Par vignî a viodi, o vês di jentrâ in mostre, lâ a drete, fâ lis scjalis e o sês rivâts.
Us spieti ducj!
27 luglio 2007
Il Diari di Tosoni
Come ogni mês al è vignût fûr il Diari.
Par discjamâ une copie gratis, fracait achì.
26 luglio 2007
Rassegne stampe
25 luglio 2007
Compliments a Franco Maschio
Mi congratuli cun Franco Maschio, che al à vinçût il premi Merit Furlan.
23 luglio 2007
Lamborghini a Udin
Ve ca cualchi imagjin des Lamborghini a Udin. Un grazie a Venut che mi à mandât il video: e je une cerce, ma plui che buine!
Lamborghini a Udin
Caricato da friultv
E chescj ju ai fats jo a Maian: prime si partìs...
Lamborghini a Maian 1
Caricato da friultv
Dopo si torne...
Lamborghini a Maian 2
Caricato da friultv
E ae fin si salude ducj fin a la prossime volte!
Lamborghini a Maian 3
Caricato da friultv
Compliments inmò a chei che a àn lavorât par puartâlis a Maian.
Lamborghini a Udin
Caricato da friultv
E chescj ju ai fats jo a Maian: prime si partìs...
Lamborghini a Maian 1
Caricato da friultv
Dopo si torne...
Lamborghini a Maian 2
Caricato da friultv
E ae fin si salude ducj fin a la prossime volte!
Lamborghini a Maian 3
Caricato da friultv
Compliments inmò a chei che a àn lavorât par puartâlis a Maian.
22 luglio 2007
Lamborghini a Maian
Bon, va ben, o vês reson: o jeri un tic a plen, ma volêso meti la sodisfazion?
Compliments a Daniele, a Dario dai Ols e a dute la Pro Loco pe biele inizitive.
Compliments a Daniele, a Dario dai Ols e a dute la Pro Loco pe biele inizitive.
21 luglio 2007
Masse biel
Forsit lu ai za fat viodi, ma mi plâs masse e mi ricuarde robis masse bielis!
20 luglio 2007
Tiliment, a ce pont sino?
Nol è tant che o vin fevelât di Tiliment: us met chi il volantin de cunvigne di vinars ai 27 di Lui, inmaneade de Associazion Assieme per il Tagliamento.
Fracait la foto par viodi miôr.
Fracait la foto par viodi miôr.
19 luglio 2007
Ent pe protezion dai animâi
Vuê us presenti une associazion che si clame Enpa e che si ocupe di protezion dai animâi. Di Istât o sintìn di cjans che a vegnin sbandonâts su la strade di int che e à di lâ in feriis (cui saressino i bastarts?), ma la Enpa no viôt dome di cjans. Di fat l'om al è cussì coion che masse voltis nol à dûl e al maltrate ancje altris bestiis: provait a lei achì.
Us met achì i recapits de sede di Udin, cussì se o savês di int che e maltrate lis bestiis o podês segnalâ:
Enpa Udine
Via Savorgnana 20
33100 Udine (UD)
Tel. 0432/506607
Fax. 0432/506607
CCP. 17257338
O doprâ cheste modulistiche par fâ un espost.
Us met achì i recapits de sede di Udin, cussì se o savês di int che e maltrate lis bestiis o podês segnalâ:
Enpa Udine
Via Savorgnana 20
33100 Udine (UD)
Tel. 0432/506607
Fax. 0432/506607
CCP. 17257338
O doprâ cheste modulistiche par fâ un espost.
18 luglio 2007
Dimissions
Cheste e je la letare che o ai mandât in Comun:
Ae atenzion dal Sindic dal Comun di Maian
Dimissions di cjâf grup e president des comissions
Cun cheste letare o comunichi lis mês dimissions di cjâf grup dal grup consiliâr FI-AN-UDC e de presidence di dutis lis comission che o ai.
Lis motivazions a son avonde claris, almancul par me: dopo des umiliazions vudis pai fats ben cognossûts di ducj e dopo des elezions 2006 o vevi acetât cuintri voie la incarghe di cjâf grup, te sperance e ilusion che lis robis a podessin gambiâ. Cussì nol è stât e o preferìs passâ la man a cui che al vignarà dopo di me.
O resti conseîr comunâl di maiorance par rispiet dai eletôrs che mi àn dât fiducie cu la lôr preference.
Mandi
Christian Romanini
Ae atenzion dal Sindic dal Comun di Maian
Dimissions di cjâf grup e president des comissions
Cun cheste letare o comunichi lis mês dimissions di cjâf grup dal grup consiliâr FI-AN-UDC e de presidence di dutis lis comission che o ai.
Lis motivazions a son avonde claris, almancul par me: dopo des umiliazions vudis pai fats ben cognossûts di ducj e dopo des elezions 2006 o vevi acetât cuintri voie la incarghe di cjâf grup, te sperance e ilusion che lis robis a podessin gambiâ. Cussì nol è stât e o preferìs passâ la man a cui che al vignarà dopo di me.
O resti conseîr comunâl di maiorance par rispiet dai eletôrs che mi àn dât fiducie cu la lôr preference.
Mandi
Christian Romanini
17 luglio 2007
Scandai dal mês
Une novitât: cun vuê o screi la funzion dai scandais (te colone in bande a çampe). Il prin al è dedicât a la Zonte Comunâl. O podês dâ la vuestre preference dome a un dai components dal esecutîf: jo o ai za votât.
O vês timp fin ae fin dal mês.
ps: o speri che i interessâts a vedin il bon gust di no votâsi...
O vês timp fin ae fin dal mês.
ps: o speri che i interessâts a vedin il bon gust di no votâsi...
Fuarts chescj fantats furlans!
Ve chi lis fotos di sabide di sere a Sant Vît par Musikemate. A jerin ancje i Fantats Furlans cul lôr bancut. Luca (dongje di me cu la maiute nere) nus à clamâts par une minicerimonie di premiazion. O ai ancje protestât parcè che mi à improibît di partecipâ: uff, no dome minorizât dal pont di viste linguisti, ma cumò ancje discriminât tai quiz... :-P
Cun noaltris ancje il grant Aldo Rossi, un pêl mancul "fantat" ma pardabon masse fuart!
Cun noaltris ancje il grant Aldo Rossi, un pêl mancul "fantat" ma pardabon masse fuart!
Achì la foto di grup e cu la Ninine (di non e di fat): ma cui isal chel vuarp che al continue a dî che i zovins no son braurôs di jessi furlans?
Mandiiiiiiiii!
Mandiiiiiiiii!
16 luglio 2007
O soi publicist!
Lu comunichi cuntun tic di ritart parcè che lu ai savût dome vuê. Dai 28 di Jugn dal 2007 o soi iscrit al ordin dai gjornaliscj publiciscj regjonâl!
O soi propit content: o ringrazii dute la redazion dal setemanâl IL FRIULI e in particolâr il diretôr Giovanni Bertoli, il gno riferiment in redazion Alessandro Di Giusto curadôr de pagjine "Marilenghe" e Massimo Duca che 2 agns indaûr mi à presentât in redazion.
O dedichi cheste tape de mê vite a la mê famee e a pre Toni Beline, il gno diretôr da "La Patrie dal Friûl", vôs libare plui di me.
La sodisfazion e je inmò plui grande parcè che par deventâ publiciscj si scuen colaborâ cuntune testade gjornalistiche e scrivi un numar definît di articui che dopo a vegnin valutâts: jo o soi deventâ publicist scrivint dome par furlan e jessint paiât pal gno lavôr in marilenghe.
O pensi che cheste e sedi une buine rispueste par chei che a disin che il furlan nol covente, che nol è util o che e je dome une robe folcloristiche. Jo al è di plui di 2 agns che o ai decidût di pontâ la mê cariere professionâl su la lenghe furlane e cheste e je une altre tessarute che si zonte tal mosaic dal gno lavôr.
(cumò però o ai di lâ a paiâ la cuote anuâl di iscrizion al ordin... sigh) ;-)
O soi propit content: o ringrazii dute la redazion dal setemanâl IL FRIULI e in particolâr il diretôr Giovanni Bertoli, il gno riferiment in redazion Alessandro Di Giusto curadôr de pagjine "Marilenghe" e Massimo Duca che 2 agns indaûr mi à presentât in redazion.
O dedichi cheste tape de mê vite a la mê famee e a pre Toni Beline, il gno diretôr da "La Patrie dal Friûl", vôs libare plui di me.
La sodisfazion e je inmò plui grande parcè che par deventâ publiciscj si scuen colaborâ cuntune testade gjornalistiche e scrivi un numar definît di articui che dopo a vegnin valutâts: jo o soi deventâ publicist scrivint dome par furlan e jessint paiât pal gno lavôr in marilenghe.
O pensi che cheste e sedi une buine rispueste par chei che a disin che il furlan nol covente, che nol è util o che e je dome une robe folcloristiche. Jo al è di plui di 2 agns che o ai decidût di pontâ la mê cariere professionâl su la lenghe furlane e cheste e je une altre tessarute che si zonte tal mosaic dal gno lavôr.
(cumò però o ai di lâ a paiâ la cuote anuâl di iscrizion al ordin... sigh) ;-)
15 luglio 2007
Letare vierte dal prof. Gianfranco D'Aronco
Al è un periodi di letaris pesantis! Sabide il prof. Gianfranco D'Aronco al à publicât une letare vierte sul MV. Destinatari: Riccardo Illy.
Risultât? Vuê in prime pagjine, simpri sul MV, la rispueste di Illy.
Compliments al prof. Gianfranco D'Aronco: la rispueste di Illy mi semee une vore impuartante.
Risultât? Vuê in prime pagjine, simpri sul MV, la rispueste di Illy.
Compliments al prof. Gianfranco D'Aronco: la rispueste di Illy mi semee une vore impuartante.
14 luglio 2007
Robis di no crodi
Îr il MV al à publicât une mê letare par furlan. O ai rispuindût a un ciert Rimati che al veve scrit cualchi zornade prime a proposit di inglês e furlan. Tai coments us met lis dôs letaris.
13 luglio 2007
Vescul Fedêl e Straulin a Perpignan
"Il cîl" a Perpignan
Caricato da friultv
Marco nus mande chest video di Perpignan in France: esibizion dal vîf di Vescul, Fedêl e Straulin. La cjançon, riprendude cuntun videofonin, e je "Il cîl" di Loris Vescul.
Grazie a Marco pal contribût.
11 luglio 2007
Farcadice a Topolò
Come che us ai za anticipât, la tierce pontade di Farcadice, Umkomaas, e je pronte. Usgnot a Topolò la presentazion.
10 luglio 2007
Te Glesie Mari di Aquilee cul esempli di pre Toni
Glesie Furlane, la associazion di predis e laics che di agns si impegne par puartâ ancje te glesie la lenghe furlane, e ricuarde i Sants Ermacure e Fortunât, patrons dal Friûl.
Lu fasarà domenie ai 15 di Lui te Basiliche Mari di Aquilee aes 7 sore sere. La funzion e sarà celebrade di bonsignôr Adelchi Cabass vicjari gjenerâl de Diocesi di Gurize.
E sarà la ocasion no dome par memoreâ i doi martars aquileiês, ma ancje par fâ il pont de situazion de glesie furlane in gjenerâl e ricuardâ pre Antoni Beline, mancjât ai 23 di Avrîl dal 2007.
“Si cjatarìn chest an cence pre Antoni, savint però che il so spirt nus cjale” a declarin chei di Glesie Furlane “Nus à lassâts prin di viodi autorizât il Messâl Roman par furlan e nô o vin la ereditât e il dovê di bati su cheste strade: ai fedêi o darìn fûr il so testament spirtuâl”.
Di fat pre Antoni Beline e Glesie Furlane al è di doi agns che a spietin la autorizazion par podê doprâ il Messâl Roman voltât par furlan daûr de Editio typica III. La traduzion però inmò no je stade autorizade di bande de Conference episcopâl taliane “Parcè che i Vescui nus àn dit che prime al à di jessi finît di voltâ chel dal latin al talian: une motivazion banâl e dispotiche!” e denuncie Glesie Furlane “E pensâ che ducj i problemis a podaressin jessi risolts ancje dai nestris Vescui dal Friûl Brollo, D’Antoni e Poletto che a àn dute la autoritât par permeti aes lôr Diocesis di podê doprâ il test furlan: invezit nuie! A spietin Rome e dut ce che al è stât fat al è stât regalâi une copie al Pape, ma cheste no je une cuestion che e rivuarde il Pape: dome la Cei o i nestris Vescui furlans a puedin dâ la autorizazion. Cheste situazion e je vergognose e injustificade: si viete al popul furlan di vê la peraule dal Signôr te nestre Marilenghe!”.
Ma intant che i Vescui de Regjon a rivaran a mans scjassant, cence vê mantignût l'impegn, i predis di Glesie Furlane a puartaran chel distès il Messâl Roman par furlan a Aquilee, par condividi in comunion cu la int furlane i tescj che pre Toni al veve tant lavorât par puartâju dal latin al furlan.
Cheste situazion inacetabile e ven amplificade inmò di plui de notizie resinte che Pape Benedet XVI al à dât la autorizazion a recuperâ il rît tridentin di Pio V (secul XVI), tornant cussì al ûs dal latin tes funzions. Une contradizion temporâl e teologjiche che e conferme che e je vite dure pe lenghe furlane: intant che il latin al cjape la strade principâl, puartant l'orloi indaûr di cuatri secui prime dal Concili Vatican II che al veve puartât la funzion intune dimension di condivision comunitarie cul popul, al popul stes i ven dineât il dirit di podê preâ il Signôr te sô Marilenghe “Cuasi che la religjon no fos part de vite cuotidiane, ma un moment par gjavassi de realtât di ogni dì e doprâ une lenghe foreste tant che il latin e no il furlan” a sierin chei di Glesie Furlane “pre Antoni tal so testement nus à lassât cheste racomandazion che o intindìn rispietâ fin sul ultin: Vivêt di furlans, vivêt pal vuestri ben, vivêt pal ben de glesie, vivêt pal ben dal nestri Friûl”.
Lu fasarà domenie ai 15 di Lui te Basiliche Mari di Aquilee aes 7 sore sere. La funzion e sarà celebrade di bonsignôr Adelchi Cabass vicjari gjenerâl de Diocesi di Gurize.
E sarà la ocasion no dome par memoreâ i doi martars aquileiês, ma ancje par fâ il pont de situazion de glesie furlane in gjenerâl e ricuardâ pre Antoni Beline, mancjât ai 23 di Avrîl dal 2007.
“Si cjatarìn chest an cence pre Antoni, savint però che il so spirt nus cjale” a declarin chei di Glesie Furlane “Nus à lassâts prin di viodi autorizât il Messâl Roman par furlan e nô o vin la ereditât e il dovê di bati su cheste strade: ai fedêi o darìn fûr il so testament spirtuâl”.
Di fat pre Antoni Beline e Glesie Furlane al è di doi agns che a spietin la autorizazion par podê doprâ il Messâl Roman voltât par furlan daûr de Editio typica III. La traduzion però inmò no je stade autorizade di bande de Conference episcopâl taliane “Parcè che i Vescui nus àn dit che prime al à di jessi finît di voltâ chel dal latin al talian: une motivazion banâl e dispotiche!” e denuncie Glesie Furlane “E pensâ che ducj i problemis a podaressin jessi risolts ancje dai nestris Vescui dal Friûl Brollo, D’Antoni e Poletto che a àn dute la autoritât par permeti aes lôr Diocesis di podê doprâ il test furlan: invezit nuie! A spietin Rome e dut ce che al è stât fat al è stât regalâi une copie al Pape, ma cheste no je une cuestion che e rivuarde il Pape: dome la Cei o i nestris Vescui furlans a puedin dâ la autorizazion. Cheste situazion e je vergognose e injustificade: si viete al popul furlan di vê la peraule dal Signôr te nestre Marilenghe!”.
Ma intant che i Vescui de Regjon a rivaran a mans scjassant, cence vê mantignût l'impegn, i predis di Glesie Furlane a puartaran chel distès il Messâl Roman par furlan a Aquilee, par condividi in comunion cu la int furlane i tescj che pre Toni al veve tant lavorât par puartâju dal latin al furlan.
Cheste situazion inacetabile e ven amplificade inmò di plui de notizie resinte che Pape Benedet XVI al à dât la autorizazion a recuperâ il rît tridentin di Pio V (secul XVI), tornant cussì al ûs dal latin tes funzions. Une contradizion temporâl e teologjiche che e conferme che e je vite dure pe lenghe furlane: intant che il latin al cjape la strade principâl, puartant l'orloi indaûr di cuatri secui prime dal Concili Vatican II che al veve puartât la funzion intune dimension di condivision comunitarie cul popul, al popul stes i ven dineât il dirit di podê preâ il Signôr te sô Marilenghe “Cuasi che la religjon no fos part de vite cuotidiane, ma un moment par gjavassi de realtât di ogni dì e doprâ une lenghe foreste tant che il latin e no il furlan” a sierin chei di Glesie Furlane “pre Antoni tal so testement nus à lassât cheste racomandazion che o intindìn rispietâ fin sul ultin: Vivêt di furlans, vivêt pal vuestri ben, vivêt pal ben de glesie, vivêt pal ben dal nestri Friûl”.
Sabide Musikemate a Sant Vît dal Tiliment
Sabide o voi a Sant Vît dal Tiliment cui amîs dal FAF, ancje se mi àn gjavât la pussibilitât di vinci un premi tai concors dal mês: zarde (par rispiet dai letôrs o eviti di meti la peraule che e fasarès rime e che e rindarès di plui la esclamazion)! Dut câs o ai partecipât chel distès e cumò viodìn cemût che e je lade.
Cui che al vûl bevi une bire in compagnie, che al vegni jù!
Par discjamâ il program, fracait achì.
Cui che al vûl bevi une bire in compagnie, che al vegni jù!
Par discjamâ il program, fracait achì.
09 luglio 2007
Spietant il Festival
Al mancje pôc al inizi dal Festival di Maian, inmaneât de Pro Loco.
Intant però, ancje grazie al jutori di Dario dai Ols e dai amîs di Cjasesole, a tachin i apontament che a anticipin la fieste grande. Di fat sabide ai 21 e domenie ai 22 al è previodût il Radun des Lamborghini: il Taur e la Acuile.
Intant però, ancje grazie al jutori di Dario dai Ols e dai amîs di Cjasesole, a tachin i apontament che a anticipin la fieste grande. Di fat sabide ai 21 e domenie ai 22 al è previodût il Radun des Lamborghini: il Taur e la Acuile.
Radio Onde Furlane e ricuarde Gregoricchio
Tal palinsest estîf di Radio Onde Furlane (fm 90 mhz, in Cjargne 90.2) al varà spazi un radiodrame di Gianni Gregoricchio (a drete, intun dissen di Gianni Di Lena), “Îr e doman” realizât dal autôr tai agns '80. La riproposizion dal lavôr al è un omaç al scritôr, che nus à lassâts tal Zenâr passât, che al veve colaborât plui voltis cu la emitent furlane, soredut pe realizazion di radiodramis. “Îr e doman” gjavât fûr de conte omonime Il radiodrame, in sedis pontadis, al larà in onde trê voltis par setemane (lunis, miercus e vinars) aes 10.30, tacant di lunis ai 9 di Lui.
Prime di tacâ, propit lunis al sarà ancje un intervent di Paolo Nicli, atôr e regjist dai Servi di Scena, che al à colaborât cun Gianni Gregoricchio.
Prime di tacâ, propit lunis al sarà ancje un intervent di Paolo Nicli, atôr e regjist dai Servi di Scena, che al à colaborât cun Gianni Gregoricchio.
08 luglio 2007
Muris in curt
La Associazion Muris in Festa mi à segnalât une biele iniziative cinematografiche se si fasarà a Muris. Al è un concors par films curts che al à chê di promovi la produzion cinematografiche amatorîal.
Achì o podês discjamâ il regolament dal concors e la schede di iscrizion.
Il tiermin par partecipâ al è ai 27 di Avost.
Par informazions: scrivêt une mail a Diana o clamait il cell. +39 338 6301137.
Achì o podês discjamâ il regolament dal concors e la schede di iscrizion.
Il tiermin par partecipâ al è ai 27 di Avost.
Par informazions: scrivêt une mail a Diana o clamait il cell. +39 338 6301137.
44 (mil) gjats in file par 6...
Grazie a ducj i letôrs (44.000 contats intun an e mieç no son pôcs!) e ancje a chei che a varessin volût fâmi sierâ il blog! Ma cumò, par furtune, al è un parê legâl dal Ufici regjonâl che mi conferme la legjitimitât di ce che o fâs.
Par chest o ringrazii il Comun di Maian, il sindic e la zonte comunâl, par jessisi disturbâts e vê contatât la Regjon.
Par chest o ringrazii il Comun di Maian, il sindic e la zonte comunâl, par jessisi disturbâts e vê contatât la Regjon.
07 luglio 2007
Sardegne Friûl
Tai ultins timps o ai cognossût diviersis personis che e vegnin de Sardegne.
Maria Marceddu e je di Farle e duncje e je la prime des cognossince. Ma dopo al a son rivât Mannu e Mannoni, i doi presidents dal Circul dai Sarts di Udin (li che Marie e je vicepresidente); Ivo Murgia (blogarin cognossût in rêt); Mauro Pili (za president de Sardegne e deputât cognossût midiant di Renzo Tondo); e ultin ma no par impuartance Diego Corraine (linguist esperts di politiche linguistiche e o ai tornât a viodi cun plasê juste la setemane passade.
A ducj chescj miei amîs e a ducj i letôrs dal blog o dedichi "Nanneddu meu", une biele cjante popolâr che nus fâ preseâ la bielece de musiche e de lenghe de Sardegne. Mandi e buine scolte a ducj. A si biri.
NANNEDDU MEU
Nanneddu meu su mundu est gai,
a sicut erat non torrat mai.
Semus in tempos de tirannias,
infamidades e carestias;
commo sos populos cascan che canes
gridende forte "cherimus pane".
Famidos nois semus pappande
pane e castanza, terra cun lande;
terra ch'a fangu, torrat su poveru
senz'alimentu, senza ricoveru.
Cussas banderas numeru trinta
de binu bonu mudana tinta;
appena mortas cussas banderas
non pius s'osservan imbriagheras.
Semus sididos, issa funtana
pretende s'abba parimus ranas.
Abbocaeddos, laureados,
buzzacas boidas e ispiantados.
Adiosu Nanni, tenet'a contu,
fache su surdu, ghettad'a tontu;
e tantu l'ides: su mundu est gai
a sicut erat non torrat mai.
Maria Marceddu e je di Farle e duncje e je la prime des cognossince. Ma dopo al a son rivât Mannu e Mannoni, i doi presidents dal Circul dai Sarts di Udin (li che Marie e je vicepresidente); Ivo Murgia (blogarin cognossût in rêt); Mauro Pili (za president de Sardegne e deputât cognossût midiant di Renzo Tondo); e ultin ma no par impuartance Diego Corraine (linguist esperts di politiche linguistiche e o ai tornât a viodi cun plasê juste la setemane passade.
A ducj chescj miei amîs e a ducj i letôrs dal blog o dedichi "Nanneddu meu", une biele cjante popolâr che nus fâ preseâ la bielece de musiche e de lenghe de Sardegne. Mandi e buine scolte a ducj. A si biri.
NANNEDDU MEU
Nanneddu meu su mundu est gai,
a sicut erat non torrat mai.
Semus in tempos de tirannias,
infamidades e carestias;
commo sos populos cascan che canes
gridende forte "cherimus pane".
Famidos nois semus pappande
pane e castanza, terra cun lande;
terra ch'a fangu, torrat su poveru
senz'alimentu, senza ricoveru.
Cussas banderas numeru trinta
de binu bonu mudana tinta;
appena mortas cussas banderas
non pius s'osservan imbriagheras.
Semus sididos, issa funtana
pretende s'abba parimus ranas.
Abbocaeddos, laureados,
buzzacas boidas e ispiantados.
Adiosu Nanni, tenet'a contu,
fache su surdu, ghettad'a tontu;
e tantu l'ides: su mundu est gai
a sicut erat non torrat mai.
Letare vierte al grup regjonâl di Forza Italia
Stant che des mês bandis al è di mode, mi è vignude ancje a mi chê di scrivi une letare.
O volarès ringraziâ il cons. reg. Massimo Blasoni par vêmi dade la ocasion di jessi scoltât inte fase di predisposizion di un dissen di leç a pro de tutele de lenghe furlane.
O ai domandât une copie de version finâl de propueste e dopo cualchi zornade che e je stade depositade e a sun di domandâle, o soi rivât a vêle e le ai lete.
Mi rint cont de dificoltât di meti dacuardi plui sensibilitâts: di chês plui sietichis a chês plui convintis che il furlan e il patrimoni linguistic de regjon a son è une ricjece (se nol fos clâr, a mi mi plasarès che si ves plui fuarce tal tutelâ la lenghe furlane, tacant de scuele). Mi à fat plasê che e sedi stade cjapade cheste iniziative e che almancul cualchidun ogni tant si vise di sintî un pôc ancje chei che no àn un rûl apicâl dentri dal partît. Di chest, ancje se il gno parê al conte in maniere relative, o doi at e o ringrazii Massimo Blasoni pe sensibilitât dimostrade.
Su lis tematichis che a rivuardin la politiche linguistiche nol è mai stât fat un resonament razionâl e aprofondît dentri dal nestri partît (o ricuardi e o ringrazii ancje l'on. Renzo Tondo pe cunvigne fate a Sant Denêl tal Novembar 2006 cun Mauro Pili, ma in chê volte i conseîrs regjonâi no jerin): ogni tant si lei cualchi articul sul gjornâl, ma nol è misteri che plui di cualchidun al manifesti posizions une vore contrariis. Cheste ultime iniziative di Massimo Blasoni e podeve jessi une buine ocasion, che però e je stade mancjade inmò une volte, stant che di ducj i conseîrs regjonâi che a jerin invidâts a lis riunions (e in pôc timp a son stâts fats plui incuintris), l'unic presint al è stât Massimo Blasoni, che lis veve convocadis. Mi àn insegnât che in politiche cui che al è assent al à simpri tuart...
Mi rint cont che a son tancj i problemis, lis necessitâts, lis domandis, e, parcè no, ancje i interès che ognidun al à, ma, stant ancje lis reazions pesantis provocadis de PDLR de Zonte Illy, forsit al jere il câs di frontâ ancje cheste tematiche.
Ancje noaltris operadôrs linguistics o vin fat sintî la nestre opinion criticant in maniere pesante lis sieltis di Illy e de sô Zonte Regjonâl. Idem, ma in maniere plui analitiche, si è esprimût ancje il Comitât 482 come che o podês lei ta chest document che al è stât dât martars ai 26 di Jugn ae Comission VI.
Ancje jo o jeri martars ai 26 di Jugn a TS, come puartevôs de Associazion e de Riviste "La Patrie dal Friûl" e il gno intervent al è stât une vore critic cuintri de Zonte Illy.
Conseîrs regjonâi di Forza Italia, us ricuardi l'apel che al è stât preparât dal Comitât 482 e che us invidi a lei e magari a sotscrivilu (baste mandâ une mail al comitât cun non-cognon-comun di residence): jo lu ai fat. Us ricuardi che il comitât 482 al è trasversâl e al cjape dentri esponents di ogni colôr politic, ma, come che o ai vût za dit, achì si fevele di un interès gjenerâl che al va parsore dai schieraments.
Mi auguri che in fase di discussion in Consei ancje Forza Italia si meti de bande de tutele de lenghe furlane, parcè che se o vin voie di continuâ a svantâsi di jessi il partît des riformis, no podìn acetâ di jessi conservadôrs in teme di politiche linguistiche: la nestre regjon e à bisugne di no pierdi altri timp e riformâ, inzornantlu, il cuadri legjislatîf in argoment e no metisi de bande de Zonte Illy che e je daûr a compuartâsi no dome di conservadore, ma adiriture di reazionarie, puartant indaûr la situazion a prime de leç regjonâl 15/96, de leç 482/99 e cuintri dute la normative europeane che cumò e je in vore.
Conseîrs regjonâi di Forza Italia, us domandi di rifleti su chest argoment e di difindi i dirits linguistics dai furlans: chest nol è un argoment che interesse il passât, ma la identitât de nestre int di vuê e ancje tancj zovins a sintin che cheste no je une robe che e sa di mufe, ma e rapresente une oportunitât di no pierdi. Su chest o fasarai di dut par difindi cheste posizion e mi rint inmò disponibil a fevelâ cun voaltris par aprofondî la cuestion, se o volarês fâlu.
Dut câs, come che o disevi, juste chê altre dì, o ai let la propueste di leç che Forza Italia e à presentât in regjon pe tutele de lenghe furlane.
No soi par nuie content.
O torni a dâ at a Massimo Blasoni e lu ringrâzii inmò di jessi stât l'unic a vê volût scoltâ e frontâ chest teme, ma cumò di front a ce che o ai let o ai provade une profonde delusion par vie che mi semee une vore dongje a chê che e à presentade la Zonte regjonâl.
Adiriture al ven dineât che il furlan al sedi un dirit, e al reste dome "è consentito" (art.6): e di chest o vevi preât za tal incuintri dal grup di lavôr che al fos modificât. Invezit no sai cemût, mal soi tornât a cjatâ tal test. Parcè, se o vevin decidût insiemit di meti a puest la definizion?
No stoi a fâle tant lungje su dutis chês altris osservazions che o vevi proponût e che a son stadis ignoradis.
O pues dome dî che su cheste cuestion Forza Italia e podeve vê la ocasion di dimostrâsi fuarce di riforme, ma ae fin si è fermade su posizion di fuarte conservazion di un "status quo" che al presente no dome problemis di aplicazion de norme in vore, ma adiriture e volarès limitâle inmò di plui.
O cjapi at, o rispieti ma no aprovi, ancje se la mê opinion no sai ce pês che e pues vê: forsit nissun...
Mi auguri che il grup ristret de comission VI al partorissi un dissen di leç plui fuart, ma lis premessis a son avonde brutis.
Po dopo in consei, o volarès capî ce che al fasarà il grup consiliâr di Forza Italia, considerât che nissun altri conseîr al à volût firmâ la propueste di Blasoni e adiriture, come che o ai za dit, no si è nancje presentât ae taule di lavôr par preparâle.
O resti a disposizion par aprofondî lis tematichis di politiche linguistiche dentri di Forza Italia parcè che mi rint cont che a 'nd è tante bisugne, ma pal moment mi sint une vore bessôl.
Mandi e bon lavôr.
O volarès ringraziâ il cons. reg. Massimo Blasoni par vêmi dade la ocasion di jessi scoltât inte fase di predisposizion di un dissen di leç a pro de tutele de lenghe furlane.
O ai domandât une copie de version finâl de propueste e dopo cualchi zornade che e je stade depositade e a sun di domandâle, o soi rivât a vêle e le ai lete.
Mi rint cont de dificoltât di meti dacuardi plui sensibilitâts: di chês plui sietichis a chês plui convintis che il furlan e il patrimoni linguistic de regjon a son è une ricjece (se nol fos clâr, a mi mi plasarès che si ves plui fuarce tal tutelâ la lenghe furlane, tacant de scuele). Mi à fat plasê che e sedi stade cjapade cheste iniziative e che almancul cualchidun ogni tant si vise di sintî un pôc ancje chei che no àn un rûl apicâl dentri dal partît. Di chest, ancje se il gno parê al conte in maniere relative, o doi at e o ringrazii Massimo Blasoni pe sensibilitât dimostrade.
Su lis tematichis che a rivuardin la politiche linguistiche nol è mai stât fat un resonament razionâl e aprofondît dentri dal nestri partît (o ricuardi e o ringrazii ancje l'on. Renzo Tondo pe cunvigne fate a Sant Denêl tal Novembar 2006 cun Mauro Pili, ma in chê volte i conseîrs regjonâi no jerin): ogni tant si lei cualchi articul sul gjornâl, ma nol è misteri che plui di cualchidun al manifesti posizions une vore contrariis. Cheste ultime iniziative di Massimo Blasoni e podeve jessi une buine ocasion, che però e je stade mancjade inmò une volte, stant che di ducj i conseîrs regjonâi che a jerin invidâts a lis riunions (e in pôc timp a son stâts fats plui incuintris), l'unic presint al è stât Massimo Blasoni, che lis veve convocadis. Mi àn insegnât che in politiche cui che al è assent al à simpri tuart...
Mi rint cont che a son tancj i problemis, lis necessitâts, lis domandis, e, parcè no, ancje i interès che ognidun al à, ma, stant ancje lis reazions pesantis provocadis de PDLR de Zonte Illy, forsit al jere il câs di frontâ ancje cheste tematiche.
Ancje noaltris operadôrs linguistics o vin fat sintî la nestre opinion criticant in maniere pesante lis sieltis di Illy e de sô Zonte Regjonâl. Idem, ma in maniere plui analitiche, si è esprimût ancje il Comitât 482 come che o podês lei ta chest document che al è stât dât martars ai 26 di Jugn ae Comission VI.
Ancje jo o jeri martars ai 26 di Jugn a TS, come puartevôs de Associazion e de Riviste "La Patrie dal Friûl" e il gno intervent al è stât une vore critic cuintri de Zonte Illy.
Conseîrs regjonâi di Forza Italia, us ricuardi l'apel che al è stât preparât dal Comitât 482 e che us invidi a lei e magari a sotscrivilu (baste mandâ une mail al comitât cun non-cognon-comun di residence): jo lu ai fat. Us ricuardi che il comitât 482 al è trasversâl e al cjape dentri esponents di ogni colôr politic, ma, come che o ai vût za dit, achì si fevele di un interès gjenerâl che al va parsore dai schieraments.
Mi auguri che in fase di discussion in Consei ancje Forza Italia si meti de bande de tutele de lenghe furlane, parcè che se o vin voie di continuâ a svantâsi di jessi il partît des riformis, no podìn acetâ di jessi conservadôrs in teme di politiche linguistiche: la nestre regjon e à bisugne di no pierdi altri timp e riformâ, inzornantlu, il cuadri legjislatîf in argoment e no metisi de bande de Zonte Illy che e je daûr a compuartâsi no dome di conservadore, ma adiriture di reazionarie, puartant indaûr la situazion a prime de leç regjonâl 15/96, de leç 482/99 e cuintri dute la normative europeane che cumò e je in vore.
Conseîrs regjonâi di Forza Italia, us domandi di rifleti su chest argoment e di difindi i dirits linguistics dai furlans: chest nol è un argoment che interesse il passât, ma la identitât de nestre int di vuê e ancje tancj zovins a sintin che cheste no je une robe che e sa di mufe, ma e rapresente une oportunitât di no pierdi. Su chest o fasarai di dut par difindi cheste posizion e mi rint inmò disponibil a fevelâ cun voaltris par aprofondî la cuestion, se o volarês fâlu.
Dut câs, come che o disevi, juste chê altre dì, o ai let la propueste di leç che Forza Italia e à presentât in regjon pe tutele de lenghe furlane.
No soi par nuie content.
O torni a dâ at a Massimo Blasoni e lu ringrâzii inmò di jessi stât l'unic a vê volût scoltâ e frontâ chest teme, ma cumò di front a ce che o ai let o ai provade une profonde delusion par vie che mi semee une vore dongje a chê che e à presentade la Zonte regjonâl.
Adiriture al ven dineât che il furlan al sedi un dirit, e al reste dome "è consentito" (art.6): e di chest o vevi preât za tal incuintri dal grup di lavôr che al fos modificât. Invezit no sai cemût, mal soi tornât a cjatâ tal test. Parcè, se o vevin decidût insiemit di meti a puest la definizion?
No stoi a fâle tant lungje su dutis chês altris osservazions che o vevi proponût e che a son stadis ignoradis.
O pues dome dî che su cheste cuestion Forza Italia e podeve vê la ocasion di dimostrâsi fuarce di riforme, ma ae fin si è fermade su posizion di fuarte conservazion di un "status quo" che al presente no dome problemis di aplicazion de norme in vore, ma adiriture e volarès limitâle inmò di plui.
O cjapi at, o rispieti ma no aprovi, ancje se la mê opinion no sai ce pês che e pues vê: forsit nissun...
Mi auguri che il grup ristret de comission VI al partorissi un dissen di leç plui fuart, ma lis premessis a son avonde brutis.
Po dopo in consei, o volarès capî ce che al fasarà il grup consiliâr di Forza Italia, considerât che nissun altri conseîr al à volût firmâ la propueste di Blasoni e adiriture, come che o ai za dit, no si è nancje presentât ae taule di lavôr par preparâle.
O resti a disposizion par aprofondî lis tematichis di politiche linguistiche dentri di Forza Italia parcè che mi rint cont che a 'nd è tante bisugne, ma pal moment mi sint une vore bessôl.
Mandi e bon lavôr.
Un furlan american
Us presenti un gno amì di "di là de grande aghe". Forsit cualchidun za lu cognòs: dut câs us visi che al à viert ancje lui un blog par furlans de diaspore.
A lui e a ducj i furlans ator pal mont, o dedichi cheste.
George McAnthony invezit al è di Bozen in Sud Tirôl: e di bon rapresentant di une zone plurilengâl, al à fat il sît par talian, todesc e inglês.
A lui e a ducj i furlans ator pal mont, o dedichi cheste.
George McAnthony invezit al è di Bozen in Sud Tirôl: e di bon rapresentant di une zone plurilengâl, al à fat il sît par talian, todesc e inglês.
06 luglio 2007
Cauntri rôts, teic mi ôm, tu de plais, ai bilôn... (bis)
Sì sì, lu sai: le ai za metude, ma a mi mi plâs masse...
Azion a Spilimberc!
Îr di sere o ai stât a Spilimberc, ae cunvigne inmaneade dai conseîrs regjonâi Bruno Malattia e Piero Colussi: le mille parole del friulano. (1000? Ma ce dal diaul significhial?... E chei chi a volevin dâ di intindi che e jere une iniziative a pro dal furlan: nancje lis simiis no doprin cussì pocjis peraulis: compliments, biele considerazion che a àn de lenghe furlane... e clarementri chescj 2 politics achì a àn fevelâti rigorosementri par talian).
Jo o ai stât a dâ fûr volantins: chest achì.
O scuen ringraziâ i organizadôrs, in particolâr i conseîrs Bruno Malattia e Piero Colussi, parcè che îr di sere nus àn fat capî cemût che a intindin "difindi" la lenghe furlane.
Lu àn fat fevelant dome par talian (o citi Malattia): "il friulano non serve, serve altro... le risorse per il friulano non ci sono... e poi cosa vogliono questi friulanisti? non mi piace questa parola: tutte quelle che finiscono in "-isti" nascondono un qualcosa di negativo".
Lu àn fat doprant e strumentalizant i poetis clamâts a recitâ la lôr poesie par furlan.
Lu àn fat dimostrant che par lôr la lenghe furlane e je une robe dal passât, puare, ferme e al limit che e pues jessi doprade dome par poesie e leterature. Par lôr il furlan no je une lenghe di ogni dì... (jo no ai nuie cuintri de poesie, anzit, ma trope int scrivi o adiriture leie di poesie?).
Lu àn fat doprant il non di Pieri Pauli Pasolini, pre Bepo Marchet e pre Toni Beline che a son stât nomenâts e che secont me, îr di sere di son ribaltâts te tombe.
Mi à plasût l'ex on. Roberto Visentin (te foto al è chel in pîts e Malattia chel sentât) che a proposit de peraule "friulanisti", i à dit a Malattia: "Consigliere Malattia, io non mi ritengo friulanista, per rispetto dei friulanisti. Ma le ricordo che ci sono anche altre parole che finiscono in -isti: per esempio, lobbisti!". Cuant che i à dit cussì, Malattia al à sbassât il cjâf: code di paie?
Cun cheste o sieri, e stant che sedi a Malattia e Colussi ur plasin lis metaforis e lis espressions intarìn plui a fevelâ par furlan, no sintarìn plui nissune varietât, altri che balis!coloridis dal furlan "dai nonos", alore ur dîs: cun voaltris, conseîrs Malattia e Colussi, o podìn metile a suiâ cuant che o vin voie, parcè che fasint come che o volaressis voaltris, no sintarìn plui a fevelâ nissune varietât, anzit no sintarìn plui a fevelâ par furlan: altri che balis!
O ai sintût Bruno Malattia (te foto piçule) che si svantave di vê fat, no tant timp indaûr, une azion enologjiche in difese dal Tocai cuintri dal Friulano.
Ben o pues dî "VIVE LA COERENCE", îr di sere al à fat compagn: une azion cuintri dal furlan.
Ah, ultime robe: mi soi ancje cjapât un invît a lâ a cagâ, anzit par talian "Vai a cagare" di un lôr assistent!
Cheste e je la civiltât di chei che si proferissin personis civîls, anzit "Cittadini".
Jo o ai stât a dâ fûr volantins: chest achì.
O scuen ringraziâ i organizadôrs, in particolâr i conseîrs Bruno Malattia e Piero Colussi, parcè che îr di sere nus àn fat capî cemût che a intindin "difindi" la lenghe furlane.
Lu àn fat fevelant dome par talian (o citi Malattia): "il friulano non serve, serve altro... le risorse per il friulano non ci sono... e poi cosa vogliono questi friulanisti? non mi piace questa parola: tutte quelle che finiscono in "-isti" nascondono un qualcosa di negativo".
Lu àn fat doprant e strumentalizant i poetis clamâts a recitâ la lôr poesie par furlan.
Lu àn fat dimostrant che par lôr la lenghe furlane e je une robe dal passât, puare, ferme e al limit che e pues jessi doprade dome par poesie e leterature. Par lôr il furlan no je une lenghe di ogni dì... (jo no ai nuie cuintri de poesie, anzit, ma trope int scrivi o adiriture leie di poesie?).
Lu àn fat doprant il non di Pieri Pauli Pasolini, pre Bepo Marchet e pre Toni Beline che a son stât nomenâts e che secont me, îr di sere di son ribaltâts te tombe.
Mi à plasût l'ex on. Roberto Visentin (te foto al è chel in pîts e Malattia chel sentât) che a proposit de peraule "friulanisti", i à dit a Malattia: "Consigliere Malattia, io non mi ritengo friulanista, per rispetto dei friulanisti. Ma le ricordo che ci sono anche altre parole che finiscono in -isti: per esempio, lobbisti!". Cuant che i à dit cussì, Malattia al à sbassât il cjâf: code di paie?
Cun cheste o sieri, e stant che sedi a Malattia e Colussi ur plasin lis metaforis e lis espressions intarìn plui a fevelâ par furlan, no sintarìn plui nissune varietât, altri che balis!coloridis dal furlan "dai nonos", alore ur dîs: cun voaltris, conseîrs Malattia e Colussi, o podìn metile a suiâ cuant che o vin voie, parcè che fasint come che o volaressis voaltris, no sintarìn plui a fevelâ nissune varietât, anzit no sintarìn plui a fevelâ par furlan: altri che balis!
O ai sintût Bruno Malattia (te foto piçule) che si svantave di vê fat, no tant timp indaûr, une azion enologjiche in difese dal Tocai cuintri dal Friulano.
Ben o pues dî "VIVE LA COERENCE", îr di sere al à fat compagn: une azion cuintri dal furlan.
Ah, ultime robe: mi soi ancje cjapât un invît a lâ a cagâ, anzit par talian "Vai a cagare" di un lôr assistent!
Cheste e je la civiltât di chei che si proferissin personis civîls, anzit "Cittadini".
05 luglio 2007
Riunion Anci Zovins F-VJ
Ve ca une foto di grup de ultime riunion dal coordenament Anci Zovins F-VJ che e je stade îr di sere a Udin.
Fâ part di chest grup al è une vore interessant parcè che tu ti rindis cont che dut il mont al è paîs, o miôr, dut il mont al è comun. Dispès i conseis comunâi e ancje chês altris istituzions a viodin i conseîrs e i assessôrs zovins come "elements di disturp" par vie che la politiche (chê cu la p minuscule) e à i siei timps e no si à di rompi i tabars. E alore se a puedin, ti metin i bastons tra i rais e no je une cuestion di partît, ma di gjenerazions.
Dut câs, a part cheste considerazion un tic grise, cuant che o voi aes riunions mi divertìs une vore parcè che si cognòs ancje altris realtâts e dal sigûr il confront al è simpri costrutîf.
Te foto piçule lis nestris dôs sorestantis, Elia Vezzi (a çampe: vive la classe!), za sindic di Paluce, e Isabella De Monte (a drete), za vicesindic di Pontebe. O soi content che a coordenâ il nestri grup a sedin dôs feminis e dutis dôs che a rapresentin la mont!
Fâ part di chest grup al è une vore interessant parcè che tu ti rindis cont che dut il mont al è paîs, o miôr, dut il mont al è comun. Dispès i conseis comunâi e ancje chês altris istituzions a viodin i conseîrs e i assessôrs zovins come "elements di disturp" par vie che la politiche (chê cu la p minuscule) e à i siei timps e no si à di rompi i tabars. E alore se a puedin, ti metin i bastons tra i rais e no je une cuestion di partît, ma di gjenerazions.
Dut câs, a part cheste considerazion un tic grise, cuant che o voi aes riunions mi divertìs une vore parcè che si cognòs ancje altris realtâts e dal sigûr il confront al è simpri costrutîf.
Te foto piçule lis nestris dôs sorestantis, Elia Vezzi (a çampe: vive la classe!), za sindic di Paluce, e Isabella De Monte (a drete), za vicesindic di Pontebe. O soi content che a coordenâ il nestri grup a sedin dôs feminis e dutis dôs che a rapresentin la mont!
04 luglio 2007
Marino Plazzotta su pre Toni
Chest filmâl al fevele de presentazion dal ultin libri di pre Toni (te foto, la ultime cuviertine de Patrie, mês di Jugn 2007 dedicât a pre Toni). Par viodi ancje la seconde part, lait sul blog di Marino Plazzotta, che al è il siôr che al fevele.
03 luglio 2007
Presentazion in Universitât
Isal eficaç il lengaç publicitari par promovi la lenghe furlane? Trop isal impuartant investî te promozion de lenghe? Il furlan isal daûr a scomparî parcè che leât a strent dome al mont dal passât e de tradizion o isal une lenghe che e pues esprimi cualsisei concet? E ancjemò… il furlan isal eficaç te publicitât? Aial di jessi promovût cu lis gnovis tecnologjiis? Rapresential une oportunitât lavorative? Isal just insegnâlu ai fruts?…"
Par rispuindi a chestis domandis e cjapâ sù lis prospetivis pussibilis, cun cheste iniziative si è sielzût di da vôs ae int.
Il progjet de campagne di comunicazion F=MC2 Furlan = Mieç di comunicazion al cuadrât, inmaneât dal Cirf de Universitât dal Friûl, al à ufiert la oportunitât di indagâ fra i spetatôrs dai cines de regjon, no dome il gradiment pe campagne promozionâl ma ancje i aspiets de percezion personâl de lenghe furlane, dal so ûs e de sô promozion ufrint indaûr une realtât interessante e vivarose, buine di vierzi, massime ai esperts, prospetivis gnovis di progjetazion.
Apontament in sale Florio a Udin ai 10 di Lui aes 11.00.
Par rispuindi a chestis domandis e cjapâ sù lis prospetivis pussibilis, cun cheste iniziative si è sielzût di da vôs ae int.
Il progjet de campagne di comunicazion F=MC2 Furlan = Mieç di comunicazion al cuadrât, inmaneât dal Cirf de Universitât dal Friûl, al à ufiert la oportunitât di indagâ fra i spetatôrs dai cines de regjon, no dome il gradiment pe campagne promozionâl ma ancje i aspiets de percezion personâl de lenghe furlane, dal so ûs e de sô promozion ufrint indaûr une realtât interessante e vivarose, buine di vierzi, massime ai esperts, prospetivis gnovis di progjetazion.
Apontament in sale Florio a Udin ai 10 di Lui aes 11.00.
02 luglio 2007
Salûts dal Tiliment
Il meditefughe al è tornât e mi à mandade une foto. Stant che al jere un pôc che no lu sintivi, cuant che le ai viodude o ai capît: al veve fat une fughe sul Tiliment. Ve chi il nestri biel flum che chel svelt di Moretton & Co al volarès jemplâ di ciment: robis di mats! Ma che si vergogni e che al vadi a butâ il ciment a cjase sô! Vergogne!
E ce che mi fâs zirâ i cjarsons al è il fat che ancje a Maian al à cualchidun che i ten il dêt tal cûl par cuatri carantans di contribûts che ur à prometût. Ce puaretât! Ce si disial a cui che al met in bande i siei principis dome par tornecont economic? Un patrimoni come il Tiliment nol pues jessi svendût par nissun presit!
NO CIMENT TAL TILIMENT!!!
E ce che mi fâs zirâ i cjarsons al è il fat che ancje a Maian al à cualchidun che i ten il dêt tal cûl par cuatri carantans di contribûts che ur à prometût. Ce puaretât! Ce si disial a cui che al met in bande i siei principis dome par tornecont economic? Un patrimoni come il Tiliment nol pues jessi svendût par nissun presit!
NO CIMENT TAL TILIMENT!!!
01 luglio 2007
Pre Toni ricuardât in consei comunâl
Tal ultin consei comunâl o ai volût ricuardâ pre Toni Beline e o scuen ameti che vie pe sentade no soi stât dome jo a fâ riferiment a chest grant personaç dal nestri Friûl.
Us met achì il gno intervent che al à viert l'ultin consei comunâl (intant che o fasevi chest intervent, e je stade distribuîde a ducj i conseîrs une copie dal ultin numar da “La Patrie dal Friûl”):
"O volarès domandâ dome cualchi minût par ricuardâ une figure fondamentâl par dut il Friûl e i furlans: pre Toni Beline, mancjât ai 23 di Avrîl dal 2007.
Pre Toni cualchi volte al vignive ancje a Maian a cjatâ une sô sûr che e je nestre concitadine.
La muart di chest predi, inteletuâl, furlanist e lasse un grant vueit no dome par chei che lu àn cognossût, ma soredut par dut il popul furlan che, ancje se no ducj si rindin cont, al è restât plui puar.
La maniere piês par ricuardâlu al sarès limitâsi a sempliç discors di circostance, dismenteantsi di ce che al à dit, scrit e puartât indevant.
Ta chest moment storic li che ancje in Regjon si à tacât a discuti di gnovis leçs che in cualchi câs (baste viodi la propueste 257 de Zonte Illy) a pucin di vecjo plui di chês che a son za in vore, al sarès stât impuartant vêlu inmò cun nô cu lis sôs riflessions e invîts a no vergognâsi de nestre identitât furlane e tant mancul de nestre lenghe, invidantnus a jessi braurôs di ce che di plui fuart e biel o vin te nestre culture: la nestre lenghe furlane.
O ai vude la furtune di cognossilu di persone tai ultins mês de sô vite e mi auguri che il testament che nus à lassât al podedi jessi pardabon chê semence che e cressarà simpri plui ancje cumò che lui al à lassât cheste esistence terene. In cheste ete globalizade e cu la tendince a omologâsi, ducj, ancje i singui comuns e i singui conseîs comunâi a àn il dovê di difindi la identitât de nestre int, tacant dai plui piçui za tes scuelis, parcè che al è di bant cjalâsi ator pal mont se no si cognòs di dulà che si ven. Dal sigûr, cjapant cussience de nestre realtât nus sarà ancje plui facil frontâ lis grandis sfidis ator pal mont.
Come che al à dit ancje di resint il president de Sardegne Soru “No capìs parcè che noaltris o vin la responsabilitât di protezi un nuraghe, di protezi e salvâ cualchi piere di une citât puniche e magari o vin di lâ a pierdi une robe vive tant che la lenghe, che e fevele di nô cetant plui di un muret punic: e fevele di un popul e di une storie cent mil voltis di plui di cuatri pieris metudis in rie”. E o soi convint che ancje pre Toni le varès pensade te stesse maniere ancje se noaltris no vin i nuraghis, parcè che no je une cuestion ni di colôr politic ni di origjins, ma di valôrs di fonde di un popul, che al sedi sart o furlan, ma tal stes câs popui cuntun element identitari ben definît, ma in pericul.
Grazie par chest spazi che mi è stât dât in memorie di pre Toni Beline".
Us met achì il gno intervent che al à viert l'ultin consei comunâl (intant che o fasevi chest intervent, e je stade distribuîde a ducj i conseîrs une copie dal ultin numar da “La Patrie dal Friûl”):
"O volarès domandâ dome cualchi minût par ricuardâ une figure fondamentâl par dut il Friûl e i furlans: pre Toni Beline, mancjât ai 23 di Avrîl dal 2007.
Pre Toni cualchi volte al vignive ancje a Maian a cjatâ une sô sûr che e je nestre concitadine.
La muart di chest predi, inteletuâl, furlanist e lasse un grant vueit no dome par chei che lu àn cognossût, ma soredut par dut il popul furlan che, ancje se no ducj si rindin cont, al è restât plui puar.
La maniere piês par ricuardâlu al sarès limitâsi a sempliç discors di circostance, dismenteantsi di ce che al à dit, scrit e puartât indevant.
Ta chest moment storic li che ancje in Regjon si à tacât a discuti di gnovis leçs che in cualchi câs (baste viodi la propueste 257 de Zonte Illy) a pucin di vecjo plui di chês che a son za in vore, al sarès stât impuartant vêlu inmò cun nô cu lis sôs riflessions e invîts a no vergognâsi de nestre identitât furlane e tant mancul de nestre lenghe, invidantnus a jessi braurôs di ce che di plui fuart e biel o vin te nestre culture: la nestre lenghe furlane.
O ai vude la furtune di cognossilu di persone tai ultins mês de sô vite e mi auguri che il testament che nus à lassât al podedi jessi pardabon chê semence che e cressarà simpri plui ancje cumò che lui al à lassât cheste esistence terene. In cheste ete globalizade e cu la tendince a omologâsi, ducj, ancje i singui comuns e i singui conseîs comunâi a àn il dovê di difindi la identitât de nestre int, tacant dai plui piçui za tes scuelis, parcè che al è di bant cjalâsi ator pal mont se no si cognòs di dulà che si ven. Dal sigûr, cjapant cussience de nestre realtât nus sarà ancje plui facil frontâ lis grandis sfidis ator pal mont.
Come che al à dit ancje di resint il president de Sardegne Soru “No capìs parcè che noaltris o vin la responsabilitât di protezi un nuraghe, di protezi e salvâ cualchi piere di une citât puniche e magari o vin di lâ a pierdi une robe vive tant che la lenghe, che e fevele di nô cetant plui di un muret punic: e fevele di un popul e di une storie cent mil voltis di plui di cuatri pieris metudis in rie”. E o soi convint che ancje pre Toni le varès pensade te stesse maniere ancje se noaltris no vin i nuraghis, parcè che no je une cuestion ni di colôr politic ni di origjins, ma di valôrs di fonde di un popul, che al sedi sart o furlan, ma tal stes câs popui cuntun element identitari ben definît, ma in pericul.
Grazie par chest spazi che mi è stât dât in memorie di pre Toni Beline".
Fieste li di Gardo
Finît di gustâ li di pre Meni, o ai stât a saludâ Renzo che al sierave la stagjon agonistiche 2006/07 cuntune biele fiestone tal so parc.
Ae cerimonie al à puartât il salût de Aministrazion Aldo Zucchiatti, pe Figc Silvano Del Pin e po ae fin Renzo mi à fat fevelâ ancej me, che no me spietâvi.
Come che o ai dit ancje li, o pensi che no conventin tantis cjacaris par ringraziâ Renzo par ce che al fâs "pe" e "cu la" ASD Majanese. O ai ricuardât une robe che spes mi dîs "O scuen ringraziâ chei che mi stan doncje parcè che se no fossin ducj chei colaboradôrs che mi judin, no si rivarès a fâ nuie" al dîs simpri Renzo.
E se ogni volte che si va aes manifestazions de associazion e si respire simpri un bon aiar di "famee" o pensi che al vedi propit reson Renzo: e duncje brâfs a ducj chei de Maianese (atletis, dirigjents, alenadôrs). Ma soredut brâf Renzo che ju sa tignî dongje e no si dismentee mai di dî "Grazie".
Chei che a san vuidâ un grup e lu fasin cun inteligjence e capacitât a son cussì: grande iniziative, grande gjenerositât e grande ricognossince pai colaboratôrs!
Grazie Renzo par dut ce che tu fasis!
Ae cerimonie al à puartât il salût de Aministrazion Aldo Zucchiatti, pe Figc Silvano Del Pin e po ae fin Renzo mi à fat fevelâ ancej me, che no me spietâvi.
Come che o ai dit ancje li, o pensi che no conventin tantis cjacaris par ringraziâ Renzo par ce che al fâs "pe" e "cu la" ASD Majanese. O ai ricuardât une robe che spes mi dîs "O scuen ringraziâ chei che mi stan doncje parcè che se no fossin ducj chei colaboradôrs che mi judin, no si rivarès a fâ nuie" al dîs simpri Renzo.
E se ogni volte che si va aes manifestazions de associazion e si respire simpri un bon aiar di "famee" o pensi che al vedi propit reson Renzo: e duncje brâfs a ducj chei de Maianese (atletis, dirigjents, alenadôrs). Ma soredut brâf Renzo che ju sa tignî dongje e no si dismentee mai di dî "Grazie".
Chei che a san vuidâ un grup e lu fasin cun inteligjence e capacitât a son cussì: grande iniziative, grande gjenerositât e grande ricognossince pai colaboratôrs!
Grazie Renzo par dut ce che tu fasis!
Fieste li di pre Meni
Pre Meni Zannier ogni an, pe ultime sabide di Jugn, al fâs un gustâ li che al invide tant int. Di cualchi an o ai il plasê di partecipâ ancje jo. Mi à fat plasê scoltâ Enzo Driussi che, cjapade in man la armoniche al à cjantât par un biel toc.
Iscriviti a: Post (Atom)


text:
Il model pe lenghe furlane al è cence dubi - ricognossût e dividût di ducj - la lenghe catalane. La lenghe catalane tant che storie di sucès e model pes dutis lis lenghis regjonâls.
Ce ise une “lenghe regjonâl”?
La lenghe regjonâl e je une lenghe fevelade de gran part de popolazion dentri di une regjon.
Alore , nol è just doprâ simpri il tiermin „lenghe di minorance“,”minorance” al vûl di alc che al è subordinât cuntun valôr piçul, forsit al coventarès cjatâ fûr gnovis definizions.
Lamuela e altris a àn partecipât ae normalizazion dal furlan e di altre bande linguiscj furlans a visitin la Catalogne e vicevierse di gnûf catalans a visitin il Friûl almancul di ce che o ai savût leint e cjalant lis fotos publicadis sul blog di Christian.
Il »català« al è une »lenghe di puint« (llengua-pont) tra la galo- e iberoromanie.
Il periodi daspòfranco al à vût un disvilup une vore positîf, vuê la mieze popolazion e sa scrivi par catalan, si trate de gjenerazion nassude e cressude dopo Franco. No cussì i viei – semplicementri no vevin mai vût la possiblitât di imparâle e lis fameis vignudis di fûr – il probleme de mobilitât moderne.
La storie di sucès e je une storie de normalizazion (normalització) e planificazion linguistiche, peraulis che a vegnin dopradis une vore dispès ancje di autôrs furlans.
La “acció normalitzadora”:
- 90 % del insegnament tes scuelis par catalan
- insegnament tes universitâts par catalan
-ducj i impleâts dal servizi public a scuegnin savê il catalan
L´utlin fat al à provocât tai ultins agns un vêr boom di certificâts di catalan e di gnovis scuelis che a insegnin la lenghe catalane.
La azion »normalizadore« mi pâr il program just ancje pal furlan cu la prioritât numar 1 »scuele« e subit dopo di gnûf »scuele« e »fruts«.
Viodût il boom catalan si pues pronosticâ almancul la creazion di gnûfs puescj di vore (pai puars lenghiscj!)
Interessant a son i »fatôrs de vitalitât di une lenghe«:
Us prei di rispuindi aes domandis:
1) fatôrs gjeografics e demoscopics
Il numar dai fevelants:
densitât dai fevelants:
- ûs privât de lenghe / a cjase : xx %
- ûs te scuele : xx %
densitât gjeografiche dal teritori:
situazion sociâl dai fevelants:
mobilitât / urbanitât:
etât dai fevelants:
b) fatôrs sociâi:
lealtât e fedeltât ae lenghe:
funzion pe identitât (lenghe / identitât):
contats cu la popolazion no-furlane: (p.e. matrimoni miscliç):
c) fatôrs culturâi:
si dopre – pardabon - la lenghe
-in ogni situazion sociâl ?
Glesie?, scuele ? bar? discoteche? parlament? siôr/puar?
Literature?
Mediis?
d) situazion juridiche
tutele ?
status de lenghe uficiâl?
politiche / planificazion linguistiche?
e) lenghe
normalizazion: standard vs. varietâts?
ûs de lenghe standard?
monolenghisim, bilenghisim, plurilenghisim?
katalonska akcija
Vzor za uspeh nekega regionalnega jezika je katalonščina.
Regionalni jeziki so jeziki, ki so v določeni regiji večinski, čeprav znotraj cele države štejejo za manjšinske. Pri standardizaciji furlanščine so sodelovali zato tudi Katalonci, Katalonec Lamuela velja celo za očeta veljavnega uradnega pravopisa.
Izvoz katalonskega uspeha torej. Katalonščina je velja za jezikovni most (llengua-pont) med galo in iberoromansko skupino. Pofrankovsko obdobje kaže zelo pozitivni razvoj, danes že polovica katalonskega prebivalstva »obvlada« uradno katalonščino, (zna pisati v katalonščini), ko je vladal še Franko, se je to število gibljalo blizu nule, saj je bila raba v javnem življenju prepovedana.
V glavnem samo starejša generacija in priseljenci še niso do konca katalonizirani.
Uspeh sloni na postopku ali prijemu, ki ga imenujejo Katalonci
“acció normalitzadora” akcija standardizacije in uvajanja v javno življenje:
- 90 % šolskega pouka poteka v katalonščini
- predavanja na univerzi v katalonščini
- javni uslužbenci morajo položiti izpit iz katalonščine
Prav zadnje je sprožilo povečano potrebo po jezikovnih tečajih, če drugega tovrstna politika prinaša nam jezikoslovcem, ki smo pogosto brez prave zaposlitvene možnosti, delovna mesta.


text:
Doi fruts che stavin sot di agne Lene e viodevin cualchi gote che colave jù dal sac di plastiche che a tignive ator dal braç picjât in te mantie dal sufit.
Le lôr mâri e cjalave pal finestrin come sa no fos stade cun lôr e lôr a vevin improvisât un zuc.
Al si tratave di indovinâ ce ch’a in d’ère dentri chel pac.Une vôlte upar omp, e metivin le man sot de gotadorie e cuant che le gote a rivave jù a si lecavin le man e cirivin di indovinâ di cê ch'al saveve.
Agne Lene, a spietave che il treno al si fermi par vê forsit l'ocasion di sentâsi in tun puest libar ma pal moment a veve un grum da fâ par no colâ e dute le sô atenzion a lave sule mantie ch'a la tignive sù impins. I fruts, a fuarce di zuiâ a vevin distès tirât l'atenzion dai vicins e finalmenti ancje de lôr mâri che dopo veju cjalâts distratamenti par viodi ce che fasevin a si ere decidude di ocupâsi di lôr e a dî a agne Lene:
- Siore, o vês il sacut ch’al gote , viodêt ch’o vês di vê un vâsut di alc ch’a nol é ben scierât.
Ma i doi canais curiôs e forsit ingolosîts:
- Ce vêso di bon, siore, une torte cul licoûr?
- Un pizze al vueli?
- Ce vêso, ce vêso ?
Agne Lene a no veve l'aiar di capî ce che chei fruts a disevin ma dopo vê cjalât il so pac, po i fruts, po le mâri, po ancjemó il sac di plastiche e po i vissins ch'a stavin ducj a spietâ le rispueste a rispuint:
Ma no mo ch'al é un cjagnut!


text:
Lis
autoritâts rumenis a àn proibît la celebrazion in program pe
Zornade de libertât dal Székelyföld, o sei la part de Transilvanie
là che e vîf la plui part de minorance ongjarese de Romanie. La
manifestazion, in program vie pal mês di Març te citât di
Marosvásárhely / Targu Mures, e jere stade pensade dai siei
organizadôrs (Consei Nazionâl Székely) tant che ocasion par
protestâ cuintri de riforme aministrative che si è daûr a imbastî
in Romanie. Il progjet dal guvier rumen, di fat, al previôt di
incuarpâ il Székelyföld intune regjon aministrative plui grande là
che la comunitât ongjarese e deventarà mancul dal 30% de popolazion
totâl. Cuintri de proibizion e je intervignude ancje la Aleance
Libare Europeane (EFA) cuntune proteste uficiâl indreçade sei al
president rumen che al sindic de citât là che la iniziative e varès
vût di davuelzisi.
Font:
EFA,
26/02/15


text:
Un prime
part dal archivi storic dal Moviment Friûl, il sogjet politic
nazionalitari furlan plui impuartant dal dopo vuere, e je stade
metude in rêt sul sît dal MF, alì de direzion
www.archivi.movimentofriuli.it
. Si trate di documents ordenâts daûr dal argoment che a àn un
interès no dome par cui che si ocupe di nazionalitarisim e di storie
politiche, ma ancje par cui che al vûl jentrâ plui a fonts inte
evoluzion sociâl e politiche dal Friûl dai agns ’60 dal secul
stât incà. La scree dal sît si le à vude in ocasion dal inovâl
pai 41 agns de muart di Fausto Schiavi, president dal MF dal 1967 al
1972. La digjitalizazion dal archivi dal moviment e va indenant e
intal zîr di un pâr di agns il materiâl al varès di jessi dut
disponibil in rêt.
Font:
Moviment Friûl, 23/01/13


text:
Il
coletîf Alsaciens Réunis al à inmaneât une gnove manifestazion
par dî di no ae fusion de Alsazie cun Lorene e Champagne – Ardenne
previodude de riforme des regjons fate buine dal Parlament francês.
Si trate di une cjadene umane programade pai 17 di Mai denant dal
palaç dal Consei de Europe a Strasburc. L’obietîf al è chel di
sensibilizâ lis autoritâts europeanis sul dinei dal guvier francês
di tignî un referendum là che i citadins a puedin dî la lôr su la
fusion. Intal zîr di un mês e mieç a son stâts plui di 110 mil i
alsazians che a àn firmât une petizion pal referendum, ma il guvier
di Parîs al va dilunc a dineâlu cundut che la consultazion e sedi
permetude de legjislazion francese e previodude de Cjarte europeane
des autonomiis locâls. Propit cun riferiment a chest ultin document,
une comission dal Consei de Europe e varès di rivâ a Parîs sul
finî di Mai par viodi de cuistion. Ae manifestazion dai 17 di Mai e
parteciparà ancje une delegazion dal moviment Franche-Comté che al
conteste la fusion de Francje Contee cu la Borgogne.
Font:
Agence Bretagne Presse,
03/05/15


text:
Lunis ai 29 Avost, h 21:00
Proiezion documentari
Progjet Loris Vescovo
Regjie Marco DAgostini
Angelo Floramo al dialoghe cui autōrs
Lā vie di lą al č un documentari torzeon on the road chal zire tra la Slovachie, Ucraine, Romanie e Ongjarie. Al documente i incuintris e lis contis cjapadis sł intun viaē in machine di sīs mil chilometros, che par strade a son stadis cjapadis sł testemoneancis di emigrants (e dissendents di emigrants) cha son partīts dal Friūl dal 1850 al 2009).
Si passe dai dissendents dai pichepieris da la pedemontane in provincie di Pordenon ai boscadōrs, muradōrs e imprendidōrs da la provincie di Udin migrāts a Bucarest e in Transilvanie tra la fin dal Votcent e limprin dal Nūfcent, dai comerciants, operaris, managers e imprendidōrs emigrāts in dute lEurope da lEst tacant dai agns dal Otante, fintremai ai laureāts di vuź che no rivin a cjatā spazi in Italie e che si puedin incuadrā dentri dal fenomen da la cussiclamade fuide dai ēurviei. Storiis di fameis, esperiencis di lavōr, rapuarts cu la lenghe e la culture di dontri, leams cul Friūl, a son i temis plui di spes tratāts intant da lis intervistis.
joibe ai 28 _ h 21:00
Leture seniche
vinars ai 5 _ h 21:00
Inaugurazion mostre
lunis ai 8 _ h 21:00
Film-documentari
Dai turcs tal Friūl ai turcs in Europe
joibe ai 11 _ h 21:00
Incuintri cun Philippe Daverio
joibe ai 18 _ h 19:00
Concert tal Templi Vegjetāl
domenie ai 21 _ h 21:00
Concert-spetacul
Provis viertis di culture furlane
joibe ai 25 _ h 21:00
Varietāt culturāl
Lā vie di lą (Furlans da lEurope da lEst)
lunis ai 29 _ h 21:00
Documentari-dibatit
joibe ai 1 _ h 00:00
Residence artistiche
joibe ai 1 _ h 21:00
Serade multimediāl
sabide ai 3 _ h 21:00
Inaugurazion da la mostre
martars ai 6 _ h 21:00
Serade di poesie
Associazion culturāl Colonos
v. Zuan di Udin, 8
33050 Vilecjasse di Lestize (Ud)
info@colonos.it
Agriturisim ai Colonos
www.aicolonos.it
tel 0432 76 49 12
tel 0432 76 49 03
mob 342 0803361
agricolonos@cheapnet.it


text:
sabato 2 maggio 2015
Mi ven di reading cun l'ostîr
2 coments:
-
-
Gelo, fasinus reading ancje noaltris, continus cemût ch'a je lade, Bepi
- 09/05/15, 11:18
- gelo stellato ha detto...
-
e tu âs reson!
Si che duncje, serade plui che plasevule e cun public no cate la partide dal real madrid, che pûr trop al ancje pierdût - e powered de idee di clamâ dongje i frutats de bante di otons di cjarlins. Cussì, denant framieç e daûr des leturis di Tolazzi e de interviste cun Tomada, o ai vût plasê di scoltâ chescj zovenots, che cun di plui, al pâr, a son stâts ancje a sintî lis contis. (di li a vêju su come sostenidôrs di facebook o come visitadîôrs de ostarie mi pâr che no sin rivâts, ma par chel cont, o ai podût viodi che il sostegn no lu dan nancje chei che a varessin interes a)
podopo.
Su cemût che e sedi stade la serade, no sai, ma mi pâr che si è stiçât a scrivi par furlan, e chest al è ben!
- 10/05/15, 19:44


text:
29 di Fevrâr
Il 29 di Fevrâr e je la 60° zornade dal Calendari Gregorian. A mancjin 305 zornadis pe fin dal an. I agns che an il 29 di fevrâr e son bisests. Chest al ven tai agns divisibii par 4 (par esempli 2004, 2008, 2012), ma no tai agns che si podìn dividi par 100 (2100,1900) almancul che no si podedin dividi par 400 (par cui il 2000 al è stât un an bisest).
Tabele dai contignûts
Acjadiments[cambie | modifiche il codiç]
In Friûl[cambie | modifiche il codiç]
Vie pal mont[cambie | modifiche il codiç]
- 1940 - Hattie McDaniel a je la prime afroamerecane a vinci il Premi Oscar.
- 1940 - La Finlandie comence i negoziâts di pâs cun le Union Sovietiche.
- 2004 - Jean-Bertrand Aristide president di Haiti al scugne molà il governi e scjampà denant a le rivolte de popolazion.
Nassûts vuê[cambie | modifiche il codiç]
- 1792 - Gioacchino Rossini, composidôr talian († 1868)
- 1908 - Balthus, pitôr svuizar († 2001)
- 1944 - Paolo Eleuteri Serpieri, disegnadôr talian.
- 1952 - Tim Powers, scritôr merecan.


text:
I
servizis linguistics ufierts des bancjis dal Gales a saran tamesâts
di une inchieste inviade dal comissariât pe lenghe galese. La
comissarie Meri Huws e à decidût di cjapâ cheste strade dopo che
intai ultins mês a son cressudis in maniere marcade lis lamentancis
de bande di clients su la cuantitât e su la cualitât dai servizis
bancjaris disponibii ancje par galês. La inchieste, in plui de
ativitât direte di control, si poiarà ancje su la consulence di
esperts dal setôr e su lis segnalazions che a rivin dai citadins.
Font:
BBC,
22/12/14


text:
Inte
Belgjiche ancje il vôt pes europeanis al è organizât daûr des trê
comunitâts principâls che a componin il paîs, ven a dî i
flamants, i valons e la minorance di lenghe todescje che e vîf inte
part orientâl dal stât.
Intes
Flandris i plui votâts a son stâts i sovraniscj de Gnove Aleance
Flamande (N-VA) che cul 16,4% dai vôts su scjale statâl e 4
eurodeputâts elets a son passâts denant dai liberâi democratics
(Open VLD) e dai cristians democratics (CD&V) che a àn vût il
prin trê e il secont doi elets. Chei altris trê puescj di
eurodeputâts inte aree flamande sai son dividûts i Socialiscj
(SP.A), i Verts (Groen!) e la estreme diestre indipendentiste dal
Vlaams Belang.
In Valonie
i socialiscj a restin i plui votâts e a confermin i trê
eurodeputâts che za a vevin. Ur ven subite daûr il Mouvement
Réformateur che al passe di doi a trê elets. Avonde plui indaûr o
cjatìn invezit i ambientaliscj dal Ecolo e il Centre Démocrate
Humaniste che a cjapin un eurodeputât parom.
Te
circoscrizion di lenghe todescje l’unic puest a disposizion al è
lât ancjemò une volte al candidât dal Partît Cristian Sociâl
(CSP).
Font:
elections2014.eu; Naiz:, 25/05/14


text:
Il
ministeri talian pal interni al à sigurât che in curt al metarà sù
une taule di lavôr continuative par frontâ lis cuistions leadis ae
minorance slovene che e vîf inte regjon Friûl – Vignesie Julie.
La conferme e je rivade dal sotsegretari Saverio Ruperto che ai 8 di
Jugn si è cjatât cuntune rapresentance de minorance slovene. Inte
taule a saran clamâts dongje rapresentants dal stât, de regjon, dai
ents locâi, dal comitât paritetic e des organizazions
rapresentativis de minorance. Tra lis primis cuistions di risolvi si
à chê de scuele bilengâl di S. Pieri, che si cjate ancjemò intune
situazion di precarietât logjistiche, e lis dificoltâts economichis
de stampe par sloven, a tacâ dal cuotidian Primorski Dnevnik, là
che il sotsegretari Ruperto al à confermât che al covente
intervignî cuntun sfuarç plui grant.
Font:
Il Piccolo, 09/06/12; Novi Matajur, 13/06/12


text:
Fernando Pessoa
Fernando António Nogueira Pessoa (Lisbone, 13 di Jugn 1888 — Lisbone, 30 di Novembar 1935), plui cognossût come Fernando Pessoa, al fo un poete e scritôr portughês.
Pessoa al è considerât un dai plui grancj poetis portughês di simpri, ae altece di Luís Vaz de Camões; lis sôs oparis a rifleterin la influence de tradizion classiche e dal simbolisim francês, la sô poesie e partìs dal saudosismo. Al è famôs par vê scrit sot 73 nons diviers; ognidun di chescj e à une sô proprie biografie presunte, carateristichis fisichis, rapuart ai altris, vôs poetiche, e prospetive, e in parte al rifletè la convinzion di Pessoa che no esistès une personalitât integrade. I siei lavôrs a forin influençâts ancje de lenghe inglese, imparade in Sudafriche dulà che al passà gran part de zovinece.
Al murì par problemis epatics a 47 agns, inte stesse citât dulà che al jere nassût; la sô ultime frase e fo par inglês: "I know not what tomorrow will bring..." (no sai ce che al puartarà il doman...).
Fra lis colezions di Pessoa che includin poemis par a inglês son Sonets (Sonnets, 1918), Poemis inglês (English Poems, 1922), e Mensagem (1934).


text:
La aministrazion comunâl de citât di Ourense e la Universitât di Vigo a àn sotscrit un pat pal insegnament plurilengâl che al jentre te campagne informative che e à tant che sproc: “La Europe e je plurilengâl. Cui che al sa il galizian al sa di plui” (Europa é plurilingüe. Quen sabe galego, sabe máis). Il program al cjaparà dentri diviers istitûts e centris educatîfs di Ourense, ma ancje di Vigo e di Pontevedra. La Universitât e curarà la part sientifiche de campagne. L’obietîf al è chel di incressi la ufierte formative par galizian che e je ancjemò masse basse, come segnalât di resint ancje di un rapuart des autoritâts europeanis.
Font: Galiza Hoxe, 26/12/08


text:
Il tribunâl superiôr di justizie dal Paîs Valenzian al à autorizât il guvier di cheste comunitât autonome a sierâ il ripetitôr che Acció Cultural del País Valencià e veve tirât sù a Perenxisa. L’implant al permet al segnâl de television par catalan TV3 di cuvierzi la citât di València e lis provinciis dulintor, là che a vivin plui o mancul un milion e mieç di personis. La volontât dal guvier valenzian (in man al PP) di blocâ il segnâl e jere stade fermade fin cumò propit de magjistrature, ma la decision dal tribunâl superiôr e va te direzion contrarie. La sentence e à lassât la bocje garbe a Acció Cultural che si domande cemût che si pues permeti al guvier valenzian di limitâ il segnâl di une television publiche là che nol à nissune competence.
Font: Vilaweb, 21/10/09


text:
E jere la ultime volte che Toni le varès partade ator in montagne chê zovine.
E jere usade a frecuentâ lis buteghis di mode pitost che lâ sul Cjars a viodi i lûcs de Grande Vuere. E prime chel riplan di ciment dulà che une volte al jere un canon, e dopo la lapide che e ricuardave i muarts talians, cussì trascurade (a jerin in teritori sloven) e infin chê strane piere a forme di tron.
Trê vecjos – dôs feminis e un om – a jerin rivâts di li a pôc cuntune utilitarie e pûr… GOZDNO CESTA – UPORABA NA LASTNO ODGOVORNOST al stave scrit sul cartel prime dal troi: al jere pericolôs a passâ in machine. Toni al veve intuît alc pûr no capint la lenghe e al veve lassât la machine abàs dal cuel. Nol capive ce che i diseve chel om ma di li al pôc chel vecjo al veve cambiât la lenghe dal sloven (sclâf lu clamave lui) al talian e po, vint savût chei i doi zovins a jerin di Cividât, dal talian a al furlan! Al jere un di chei furlans/talians che a jerin restâts di là dopo de II Vuere.
“Il comandant Boroeviç al vuidave l’esercit austriac e sintât alì parsore al cjalave ducj i combatiments…”
Pamela si jere tant stufade a sintî lis storiis di chel vecjo e invezit Toni al nadave tal so element: a la fin i trê vecjos a vevin saludât Toni e Pamela e a jerin tornâts vie cu la lôr machinute. Toni alore si jere sentât su la cjadree di piere.
Cuistion di pôcs seconts e Pamela no le viodeve plui e il panorame al jere cambiât. Come par une magjie la montagne di front e tonave e tal mieç de fumatute dal dì lui al viodeve dai lamps. Al sintive int che e berlave. Di bot desinis e desinis di soldâts vistûts in blu/grîs a tacarin a cori jù par une culine, fusîi in man e elmets di açâr. Un cjadaldiaul trement. Vôs, rumôrs di mitraie, sclops… Toni si cjalà i vistîts: al veve intor une divise! Si russà la muse: al veve lis mostacjis! Al provà a fevelâ a vôs alte par porconâ ma i vignirin fûr blestemis par todesc! Parsore di lui al passà un aparechio che al sparave a mitraie. I rivà dongje un atendent che lu preà par todesc di vignî vie de sente e di parâsi.
E cussì Toni al le vie de sente e si sveà di chel insium cussì vêr…
Pamela e jere dongje di lui. “Ma sei sempre così inebetito? Sei rimasto immobile a fissare chissà che cosa seduto lì per più di cinque minuti… ti chiamavo e non mi davi retta. Non vengo più in montagna con te!”
Miôr, al pensà Toni.
di Checo Tam


text:
lunedì 13 ottobre 2014
Il mus in conciert
7 coments:
- Yaio ha detto...
-
O cjati cheste storie degne di stâ cul vecjo stîl furlan dulà che, par une reson o chê altre il biel al và simpri incuintri al brut e il bon finî (Finii,hm?) al é di spès un compromes che nol rangje nissun a part chei che crodin che le morâl a é di tirâ cule lenghe par no tirâ cule sclope a ducj I cjâfs che volaressin mostrâsi plui in sù di chei altris.
Par me, le Vigje che plui che mai a decît di lântsi in citât a resum dut. Mandi
Jaio
- 14/10/14, 09:23
-
-
Jaio, a fâ vêr ce che tu disis o pues zurâti che la conte e je vere, vint sintût di persone la Serenade in che sere dal dì di Mai e ce ch'l è capitât subit dopo. Bepi
- 15/10/14, 14:11
-
-
Ma alore ancje il mus jere n'amorat de poeme. Lussian
- 16/10/14, 07:54
-
-
Lussian, al è par chel che e à rionte la voie di scjampâ vie. Bepi
- 16/10/14, 09:59
- nelo51 ha detto...
-
Bepi, une dì, propit te ostarie di contcurte, tra un tai e che altri, mi an contât, che Vigjute a pene lade a stâ in citât, i à fat vê il recapit a Vico, e ogni volte che vignive la fiere batecule, par fassi perdonâ, e clamave propit lui par che je misuràs cul so termometri.
- 16/10/14, 19:48
-
-
A mi mi risulte che Vico a nol à volût mai distacâsi de so coral par pôre di sinti altris cuarnadis. Bepi
- 17/10/14, 00:08
- nelodifeagne_51 ha detto...
-
Vere, ma chel non vuel dî che ogni tant non las a misurai la fiere a Vigjute.
- 17/10/14, 15:47


text:
De puarte dal camarin al salte fûr un cjan, rabiôs, che al cor vie.
Dopo di lui une vacje, che e rumie, e subit daûr un cenglâr.
No si capìs cemût che a podin stâ tantis bestiis in cheste cantinute.
Ploie, ploie, ploie e inmò ploie.
E mi è vignude voie di là a cirî lis bestiis che o ai molât e mi son scjampadis vie.
O a contât lis sabidis e lis domeniis di ploie e no soi saltât fûr, per che o vevi finît i dêts. E cuant che dilunc la setemane i umans i tegnin a fâti savê che a àn inventât chê usance demoniache che si clame lavôr, e cun di plui, vuarps e cjastrons, a àn pensât ben di dâi a cheste usance une regolaritât fate di setemanis e dîs e oris, pluitost che di lassâle cori daûr al timp e al so bonstâ: plovial? si lavore! Soreli? Vie, ator pai cjamps e pai prâts fin a copâ il flât.
Dopo e je la volte di un gjat, dopo di un purcit, e a cjalâ ben i purcits a son doi, o forsit trê.
Framieç al è passât un animâl, no si è capît ben ce che al jere. E simpri di chel camarin ve li, saltâ fûr parfin un camêl.
Ma invezit dome ploie, ploie e inmò plui ploie.
E mi decît a no sei sotan, une volte tant, e dâi cuintri, almancul vuê, e alore o cjapi sù l'armadure dal vuerîr de aghe. Stivâi, tant par scomençâ, robâts ae memorie di cuant che o jeri frut o scuasi e o lavi a pes. Une tute che e coventarès par la su la nêf, ma poben, intal pantan dal arât e larà ben compagn e no mi bagnarai lis mudantis, e po dopo barete, che nissun me peti, e ombrene, di chês grandis, robade intune curiere a di cualchidun che al veve mancul cjâf di me. E vie, ator pes braidis.
E dopo une bestie, ancje cheste imprecisade, ve che e je la volte di une bilite, e di une vipare, e di çus. Subit daûr al tocje a di un cjaval, e forsit trê o ancje cuatri mus. E par che no si fasedi un tuart al grant e al piçul, ve che sù di chês scjalis a vegnin ancje un elefant e une budiese.
E cif, e ciaf, e cif, e ciaf.
Che la robe piês de ploie no je la ploie, ma la aghe, che e jemple, e messede, e sglonfe, e innee, e cope, e fraidìs, e insome, e cif e ciaf, lis talpis a sprofont, di no rivâ a tirâsi fûr, e mi cjali ator, e nol è vanzât nancje un rivâl, ni un roiuç, di podê viodi cheste aghe color diaree cori vie. E alore vele chi, che e tire sot la jerbe, e po dopo e cor su la strade che no sai se o vevi miôr a vignî fûr in canoe, nol fos altri che cun dut che arât e arât e arât, no sai mica se si navighe parsore des cumieris.
E se aromai nol è di ce mareveâsi, al vâl ben visâ che framieç di altris cjans e vacjis e purcits, son stadis viodudis razis, gjalinis, crots e parfin un mostri!
E insome, o torni cjase plui ledrôs di prime, e no sai ben dulâ che a son ducj i nemâi che o tirât dongje e parât vie di un pâr di dîs inca, di cuant che la aghe mi à jemplade la cantine e a ogni butilie di colezion che o scuegn butâ in bande o che la etichete e je scjampade vie come une fuee d'Unvier. Miôr lassâ stâ e tornâ a vore...
O cjapi in man un Trebian di Abruç cu la etichete sbregate, e mi scjampe un porco...
O cjapi in man un Frascati cu la butilie crevade, e mi scjampe vie une altre vacje...
O cjapi in man un Cabernet che no si viôt nancje ce che al è e mi scjampe un cjan...
Jenfri un dan e chel altri, rivi dome a pensâ che a fuarce di ploie, e devi jessi une arcje, parcade di cualchi bande, chi dongje.
di Raffaele Serafini
note: nissune butilie di vin e je stade ofindude o maltratade par scrivi cheste conte.